Танлаш ҳақида — У ким, бу нима — QOMUS.INFO\nQOMUS.INFO > Т ҳарфи > ТАНЛАШ\nТАНЛАШ — 1) чорвачиликда — наелчиликдаги сунъий танлаш усулларидан бири; ҳайвонларни пода ва зот ичидан хўжалик ва селекцион сифат (ташқи кўриниш) ва ва микдор (тирик вазни, жун ва тивит чиқиши ва б.) белгилари бўйича баҳолаб, наел олиш учун ажратиш; чорва ҳайвонларини танлашда улардаги селекцион белгиларининг асосийлари эътиборга олинади. Мас., қоракўл қўйларида терининг сифати, ҳисори қўйларда вазни, тана шакли, сигирларда сут соғими ва таркиби, йилқичиликда от танасининг ривожи ва шакли асосий Танлаш белгилари ҳисобланади.\nТанлаш ишлари молларнинг ёшлигидан олиб борилади ва ҳар бир гуруҳ учун ўзига хос баҳолаш ва Танлаш усуллари қўлланилади. Mac, буқаларни баҳолаш ва Танлаш 1босқичда генотипи, 2босқичда ўсиш қуввати, ривожланиши, экстерьери, уруғлантириш қобилияти, 3босқичда авлодининг сифати бўйича ўтказилади. Сигирлар экстерьери комплекс баҳосининг 40%ни елин сифат кўрсаткичлари, 25% ини оёқ ва туёқ шакли, мустаҳкамлиги, 20%ини гавда тузилиши шакли, 15% ини сутдорлик типи ташкил этади.\nТанлашнинг самарадорлиги популяция сони ва унинг ареалига, ҳайвонларнинг серпуштлиги ва маҳсулдорлигига, белгиларнинг наелданнаелга ўтиш тарзи ҳамда ўзгарувчанлигига, Танлашнинг жадаллиги ва йўналишига боғлиқ; 2) ўсимликшуносликда — селекциянинг асосий усулларидан бири; генетик (қ. Генетика) усуллар билан бирга тегишли белги ва хусусиятларга эга бўлган янги навлар яратиш имкониятини беради. Танлаш ўсимликларнинг ҳосилдорлиги, касалликлар ҳамда зараркунандаларга чидамлилик ва б. белгилари бўйича табиий ва сунъий усулда олиб борилади. Табиий танланишаа маълум ўсиш шароитида кўпроқ мукаммаллашган ва шу шароитга яхшироқ мослашган ўсимликлар яшаб қолади. Сунъий Танлаш инсон томонидан олиб борилади. Ўсимликшуносликда Танлаш, шунингдек, экин тури, хўжалик белгилари ва селекция мақсадларига қараб, 3 хил — ялпи, якка ва клон усулда олиб борилади. Ялпи ва якка Танлаш бир ва кўп мартали ҳамда узлуксиз бўлади. Ялпи (умумий) Танлашда қатор белгилари энг яхши ва бир типли усимликлар ажратиб олинади. Якка Танлашда энг яхши ўсимликлар ажратиб олинади ва уруғлари алоҳидаалоҳида пайкалларга экилади. Ҳар икки усулда ҳам ўсимликлар бир марта ёки кўп марта экилиши мумкин. Клон (қ. Клон танлаш) Т. да туганак, қаламча, илдиз ёки пиёзбошлардан фойдаланиб, янги навлар яратиш ҳам мумкин.\nNext PostТАРИХИЙ ВА МАДАНИЙ ЁДГОРЛИКЛАР МУҲОФАЗАСИ


"Ҳудудий электр тармоқлари" АЖ раиси: "Мен ўзим ҳам қишлоқда яшаганман, аҳволдан бохабарман"\n2020 йил 14 феврал куни АОКАда «Ҳудудий электр тармоқлари» АЖ томонидан 2019 йилда соҳада амалга оиширилган ишлар ва бу йилга режалар ҳақида матбумот анжумани ўтказилди.\nУнда ҳудудларда чироқнинг тез-тездан ўчишига изоҳ берилди, дея хабар қилди кун.уз.\nХусусан, «Ҳудудий электр тармоқлари» АЖ раиси Улуғбек Мустафоев нега айнан сайлов ва байрам кунлари чироқ ўчмаслигини ҳам изоҳлади. Раис аҳоли томонидан бундай эътирозлар ҳақли берилишини таъкидлаб, ўзи ҳам қишлоқда яшаганини ва чироқ ўчса аҳола уларни қандай эслашини билишини айтди.\nМустафоевнинг айтишича, байрам ва сайлов кунлари иш тиғис бўлиб, мазутдан фойдаланилади. Шу сабабдан ҳам ўша вақтлари электр энергиясининг таннархи 9-10 центга чиқиб кетади. Лекин шундай бўлса ҳам аҳоли киловатт учун 295 сўм - 3 цент тўлайди. Раис мазутни ҳар доим ҳам ёқа олмаслигини айтиб, бу қимматга тушишини билдирди.\nШунингдек, Мустафоев агар электр энергиянинг таннархини 5-6 центга чиқарганимизда инвесторлар кўпайишини таъкидлади. Лекин аҳолининг даромади ошиши билан шундай қилинишини ҳам айтилди.\nЭнергетика вазирлиги: "Электр таъминоти яхшиланади. Келтирилган ноқулайликлар учун истеъмолчилардан узр сўраймиз"\nимомназарова мухаббат 15 феврал 2020 18:32\nхудудий электр тармоклари аж раиси улугбек мустафоев 2019 -2020 йил куз-киш мавсумига тайёргарлик буйича чора-тадбирларингизда белгиланган баъзи жойларда электр щитлар носозлиги окибатида хаво намгапчиликлар ёаи шамолда учадида ахоли 2 кунлаб кези келганда электр энергиясиз утиришади мана хозир свет шамол окибатида учди авария хизмати хам ишламайди балки бу хизмат узи мавжуд эмас\nУмид 15 феврал 2020 23:13\nПриоритет факат альтернатив энергетика - куеш, шамол ва гидро электростанциялар, балким янги тежамкор иссиклик ва ахлатни кайта ишлаб екиш waste to energy. Булар хаммаси хам арзон, ресурсларни тежайдиган ва хафссиз , экологик тоза технологиялар. Молиялаштириш учун инвесторлар куп, таннархи арзон ва тарифларни узгартириш керак эмас. АЭС керак эмас, хам киммат, хавфли ва куп йиллар Узбекистонни карам килиб куйади.\nХусан Сайфуллаев 16 феврал 2020 16:27\nХурматли вазир сиздан илтимос агар хақиқатдан ҳам бизни давлатда энегетика вазирлиги бўлса ўша жойда ўрнингиз бўлса биз билан боғланиг аниқроғи мен билан Фориш тумани Нурак Мфй да тураман бир кун шамол ортидан 5 кун светсиз ўтирдик хукуматдан ёрдам бўлиши қийинлиги учун халқаро ташкилотлардан ёрдам сўраймиз десам кеин харакатга тушишди ва ёқиб беришди атига бир иккикунга ва ҳозир яна шамол бўлган свет йўқ симлар узилган улайдиган ташкилот йўқ мени рақамим тел вилинг сизни кутаман ўртоқ вазир.\nРустамбек 17 феврал 2020 22:16\nУзбекистан буйук давлат аммо лекин сизлар учун шахаликлар ва кишлокликларни фарки бор еканда хурматли призидентимиз табакаланиш болмайди деган вакитда нега шомол булса шахарда емас кишлокда свет учади кишлокдаги инсонлар качон ривожланади


ЎзА - Тошкентда портлаш хавфи бўлган шубҳали қутилар ҳақида ИИБга тезкор хабар берилди\nТошкентда портлаш хавфи бўлган шубҳали қутилар ҳақида ИИБга тезкор хабар берилди\n2019 йилнинг 15 август куни кечқурунга яқин вақтда Тошкент шаҳар Ички ишлар бош бошқармаси патруль-пост хизмати ходимлари Миробод туманининг Миробод кўчасидаги кўп қаватли уй олдида бир неча қоғоз қутилар ётганлигини аниқлаган.\nШубҳали кўринган қутилар ҳақида улар Миробод тумани 2-сонли ички ишлар бўлимига хабар берган.\nВоқеа жойига етиб келган Ўзбекистон Республикаси Ички ишлар вазирлиги Махсус операцияларни мувофиқлаштириш бошқармасининг Портлаш хавфи бўлган предметларни зарарсизлантириш бўйича махсус отряди ходимлари етиб келган. Улар томонидан қутилар текширилганда, ичи бўш қутилар эканлиги маълум бўлган.\nВоқеа жойида ўтказилган тезкор суриштирув ишлари жараёнида қолдириб кетилган қоғоз қутилар шу кўчадаги уйлардан бирининг биринчи қаватида жойлашган оёқ кийимлар савдоси билан шуғулланувчи дўкон ходимлари томонидан қўйиб кетилганлиги аниқланди.\nУшбу воқеа юзасидан Ички ишлар вазирлиги Жамоатчилик ва оммавий ахборот воситалари билан алоқалар бошқармаси расмий хабар берди. Хабарда ҳеч қандай ваҳимага ҳожат йўқлигини, бироқ аҳолидан ҳар қандай шароитда ҳам ҳушёрликни йўқотмаслик сўралди.


Наманган туманидаги 39- мактаб учун янги ўқув биноси қачон қурилади? | O'zLiDeP\nO‘zLiDeP Наманган туман Кенгаши ҳудуддаги Оқбулоқ маҳалласида жойлашган 39-мактабда сайёр қабул ташкил этди.\nАҳоли билан мулоқот тарзида ўтказилган учрашувда 30 нафар наманганлик партия вакилларига ўз мурожаатларини йўллади. Фуқаролардан асосан, электр энергияси, газ, ичимлик суви, йўл белгилари ўрнатиш ва бошқа масалаларга оид мурожаатлар келиб тушди.\nХусусан, 39-мактаб директори Муҳайё Набиева мактабни 310 ўринга мўлжалланганини, лекин ҳозирда муассасада 780 нафар ўқувчилар таълим олаётганини, натижада эса айрим машғулотлар ўқув биноси йўлакларида ўтказилаётганини билдирди.\n“2019-2020 йилларда сафимизга яна 3 синф қабул қилиш режалаштирилган. Дарслар икки босқичда алмашиниб ташкил этилган-да ҳам ўқув хоналари камлик қиляпти. Натижада лабаратория, меҳнат хонаси, ошхона ва кутубхона учун жой ажратолмаяпмиз”, – дейди М.Набиева.\nҲудди шундай мурожаат 4-мактаб вакилларидан ҳам келиб тушди. Ҳар иккала масалани атрофлича ўрганган O‘zLiDeP депутатлик гуруҳи аъзолари мурожаат юзасидан тегишли ташкилотларга депутатлик сўрови чиқарадиган бўлди.\nМаҳалла аҳолиси билан бевосита мулоқот давомида халқ вакили М.Хонкелдиев томонидан амалга оширилган ҳайрли ишлар, очиғи бизни жуда қувонтирди.\n“Маҳалламиздаги 444 хонадонда 573 ҳўжалик яшайди. Шундан 270 нафарга яқинини нуронийлар ташкил этади. Тўғриси, ҳозирга қадар маҳалламизда оқсоқоллар дам олиб, ҳордиқ чиқариши учун жой йўқ эди. Депутатимиз барака топсинлар, уларнинг ташаббуси билан ҳудудда нуронийлар дам олиш маскани барпо этиляпти. Мазкур маскан ишга тушгач маҳалламиздаги 6 нафар ёш ишли бўлади”, – дейди “Оқбулоқ” МФЙ раиси Баҳтиёр Йигиталиев.\n“Фақат шугина эмас. Шунингдек, халқ ноиби кўмагида ҳудудда автомобилларга техник хизмат кўрсатиш шаҳобчаси ҳам ташкил этилган. Ҳозирда у ерда 8 нафар ёш фаолият юритяпти”,– деб қўшимча қилди маҳалла раиси.\nO‘zLiDeP вакиллари вобкентликларнинг мурожаатларини тинглади\nO‘zLiDeP депутати сайёр қабулда ўндан ортиқ муаммоларга ижобий ечим топди\n“Жузимбағ” овул фуқаролар йиғини аҳолисига тиббий хизмат кўрсатиш муассасаси керак\nМақсадимиз рақобатбардош ва экспортбоп тайёр маҳсулотлар ишлаб чиқариш ҳажмини оширишга муносиб ҳисса қўшиш\nКуни-кеча Президентимиз Шавкат Мирзиёев томонларидан ҳудудларда саноатни ривожлантириш, ...


Адлия вазирлиги ҳузуридаги Х.Сулаймонова номидаги Республика суд экспертизаси маркази учун қуриб берилган янги бино номаълум сабабларга кўра бузилишга тушган. Пойтахт ҳокимлиги масалага изоҳ беришдан қочмоқда.\nТошкент шаҳрининг Миробод тумани, Фарғона йўли кўчасида жойлашган бино 2019 йили қурилиб, Республика суд экспертизаси маркази фойдаланишига берилган. Аммо орадан 2 йил ўтиб бино бузиш учун ўраб олинган.\nФото: Х.Сулаймонова номидаги Республика суд экспертизаси маркази матбуот хизмати\nМаълумот ўрнида айтиш жоизки, мазкур бино президентнинг 2019 йил 17 январдаги 4125-сонли қарори (8-банди) асосида бунёд этилиб, Марказга фойдаланиш учун топширилган.\nKun.uz бинонинг қурилиши билан боғлиқ айрим маълумотлар ва нима сабабдан бузилаётганини аниқлаш мақсадида масъул идораларга сўровлар юборди. Аммо олинган жавоблар ўта мавҳум, бирор ташкилот масъулиятни зиммасига олишни истамаяпти.\nХусусан, Адлия вазирлиги Жамоатчилик билан алоқалар бўлими бино қурилишида Тошкент шаҳар ҳокимлиги Ягона инжиниринг компанияси буюртмачи бўлгани, шу туфайли барча керакли маълумотлар шаҳар ҳокимлигида эканини таъкидлади.\nРеспублика суд экспертиза маркази матбуот котиби Саидиллахўжа Саидхўжаев бино бузилишга тушганини тасдиқлаб, «снос» сабабларини билмаслигини таъкидлади. Унинг қўшимча қилишича, марказнинг фақат йўл юзасидаги маъмурий биноси бузилиши кутилмоқда. Йўлдан ичкарироқда жойлашган лаборатория бинолари ўз ўрнида қолади.\nШунингдек, у шаҳар ҳокимлиги Фарғона йўли кўчасидан ичкарироқда енгил конструкциялардан бошқа маъмурий бино қуриб берганини билдирди.\n«Бино бузилишини ва бўшатиб беришимиз кераклигини айтишди. Лекин сабаби айтилмади. «Бино йўл юзига чиқиб кетгани учун бузиларкан» деган гап-сўзлар бор, лекин бу расмий маълумот эмас», – дейди Саидиллахўжа Саидхўжаев.\nУ бино қурилишига кетган харажатлар миқдори ва манбасига оид маълумотлар марказда мавжуд эмаслиги, чунки маълум муддат бинодан фойдаланилганига қарамай, шаҳар ҳокимлиги бинони расман марказ балансига ўтказиб бермаганини, шу туфайли бинони қуришга қанча харажат кетганини ҳам билмаслигини қайд этди.\nKun.uz’нинг Тошкент шаҳар ҳокимлиги матбуот хизматига юборган сўровига жавобан ҳокимликдаги масъуллар саволларга жавоб бермагани билдирилди.\nСолиқ тўловчиларнинг миллиардлаб маблағлари эвазига бунёд этилган ҳашаматли бинонинг сирли равишда бузишга тушиши, боз устига расмийлар изоҳ беришдан қочаётгани юз беражак «снос»да шаффофлик йўқлигига ишора қилмоқда.\nБашарти, «бино йўлга жуда яқин қилиб қурилгани» туфайли бузилишга тушган бўлса, масъул бўлган ташкилотлар қурилиш бошланишидан аввал қаерга қараган? Лойиҳаловчи ва қурувчи ташкилот-чи?\nБино бузиладиган бўлса, давлат бюджетидан сарфланган харажатларни ким қоплаб беради – қурилишни назорат қилиши керак бўлган ташкилотларми ёки лойиҳаловчими? Балки бузиш учун бошқа сабаб бордир?\nМаълум бўлишича, бузилишга тушган бино марказ томонидан 2019 йилдан фойдаланиб келинган ва 2021 йил июлида бўшатиб берилган. Ҳозирда марказ ушбу бино ортида жойлашган қўшни бинолардан фойдаланиб келмоқда.\nМаълумот учун, бузилишга тушган бинонинг бир ёни «Bizning uylar Development» савдо белгисига тегишли «Alfraganus» мажмуаси қуриш учун ажратилган ҳудудга туташ ҳисобланади. Бинонинг бошқа ёни эса ресторан биноси билан қўшни ҳисобланиб, ресторандан нарида жойлашган ҳудудда «Orient city» бизнес парки қурилиши режалаштирилган.\nАдлия вазирлиги ва Тошкент шаҳар ҳокимлигидан Республика суд экспертизаси маркази учун қурилган бинони қурилишига кетган харажатлар миқдори ва манбасига, бино ўраб олиниш сабаблари ва келгусида кутилаётган тақдирига оид маълумотларни очиқлашларини сўраб қоламиз.


ШИРККА ТЕНГЛАШТИРИЛГАН ГУНОҲЛАР - Fitrat.uz\nБош саҳифа / Ҳадис / ШИРККА ТЕНГЛАШТИРИЛГАН ГУНОҲЛАР\nIyul 27, 2021\tШИРККА ТЕНГЛАШТИРИЛГАН ГУНОҲЛАРda fikr bildirishni o'chirish 28 Кўришлар\nМуғира ибн Шуъба розийаллоҳу анҳу ривоят қилади Абдураҳмон ибн Абу Бакра розийаллоҳу анҳу отасидан ривоят қилади: «Расулуллоҳ соллаллоҳу алайҳи ва саллам: “Сизларга энг катта гуноҳларнинг хабарини берайинми?” дея уч бор такрорладилар. Биз: “Бош устига (қандай яхши бўларди) ё Расулуллоҳ!” дедик. У зот алайҳиссалом: “Аллоҳ таолога ширк келтириш, ота-онага оқ бўлиш, деганлари ҳолда суяниб турган жойларида ўтириб қолдилар ва: “Огоҳ бўлинг, ёлғон сўзлаш, ёлғон гувоҳлик бериш. Огоҳ бўлинг, ёлғон сўзлаш, ёлғон гувоҳлик бериш”, дея давом этаверганларидан, биз кошки у зот энди тўхтасайди, деб қолдик» (Имом Бухорий ривояти).\nҲадисда ширк билан бир қаторда ота-онага оқ бўлиш, ёлғон сўз ва ёлғон гувоҳлик бериш оғир эканининг хабари берилмоқда. Пайғамбаримиз алайҳиссаломнингуч бор такрорлашлари таъкиддир. Яъни, эшитувчи қаттиқ огоҳ этилиб, келиши мумкин бўлган хатардан ҳушёр тортмоғи учундир. Шубҳасиз, Аллоҳ таолога ширк келтириш энг катта гуноҳдир. Энди унга ёнма-ён фарзанднинг ота-онага оқ бўлиши, яъни улардан бирини ё ҳар иккаласининг дилини оғритиши, норози қилишидир. Чунки ота-она фарзанднинг ҳаётда бор бўлишига сабабчи ва уни тарбиялаб вояга етказган шахс ҳисобланади (“Умдатул қори шарҳи Саҳиҳил Бухорий”).\nФарзанднинг ота-онасига қилган ҳар бир хатти-ҳаракат мукофотсиз ёки жазосиз қолмайди. Уларга энг юксак одобни кўрсатиш зарур. Жумладан, улардан олдин ўтиб юрмаслик, аввал ўтирмаслик, исмларини айтмаслик ва улар олдида овозини баланд кўтармаслик кабилар муҳим одоблар саналади.\nҲишом ибн Урва отасидан ривоят қилади: «Абу Ҳурайра розийаллоҳу анҳу икки кишини кўриб, улардан бирига: “Бу сенга ким бўлади?” деб сўради. У: “Отам”, деди. Абу Ҳурайра розийаллоҳу анҳу: “Уни исми билан чақирма, ундан олдига ўтиб юрма ва биринчи бўлиб ўтирма”, деди» (Имом Бухорий ривояти).\nҲадис матнида келган “катта гуноҳлар” калимаси ҳақида уламолар ихтилоф қилишган. Айримлар гуноҳларнинг катта-кичиги бўлмайди. Аллоҳ ман этган ҳар бир нарса гуноҳи кабирадир, деса, бошқа кўплаб уламолар куфрдан бошқа гуноҳлар ўрнига қараб катта ва кичик бўлади, дейди.Энг катта ва кечирилмас гуноҳ эса ширкдир. Аллоҳ таоло бундай огоҳлантиради: «Албатта, Аллоҳ ўзига (бирор нарса) шерик қилинишини кечирмайди. Бундан ўзга (гуноҳлар)ни (Ўзи) хоҳлаган кишилар учун кечиргай. Кимда-ким Аллоҳга ширк келтирса, демак, у (тўғри йўлдан) жуда узоққа адашибди» (Нисо сураси, 116-оят).\nҲақ таолога лойиқ бўлмаган нарсаларни Унга нисбат бериш ширк бўлади. Пайғамбарлар ёки илоҳий китоблардан бирини ё барчасини инкор этиш, ҳалолни ҳаром ёки ҳаромни ҳалол дейиш каби хатоликлар бандани куфрга бошлайди. Аллоҳ таоло огоҳлантиради: «Нуҳ қавми (Нуҳни ва ундан олдин ўтган) пайғамбарларни инкор этди» (Шуаро сураси, 105-оят); «(Гап) шудир. Кимки Аллоҳ ҳаром этган нарсаларни катта гуноҳ деб билса, бас, бу Парвардигори наздида ўзи учун яхшидир. Сизлар учун (ҳаром эканлиги) тиловат қилинадиган нарсалардан бошқа (барча) чорва моллари ҳалол қилинди...» (Ҳаж сураси, 30-оят).\nКатта гуноҳларга азоб бўлганидек, кичик гуноҳларга ҳам азоб бор. Чунки кичкина гуноҳ ҳам кўпайгани сайин катталашиб боради. Имом Ғаззолий айтади: “Фиқҳда катта ва кичик гуноҳларнинг ўртасидаги фарқни инкор этиш дуруст эмас” (“Ал-Басит”).\nКатта гуноҳларнинг баъзиси бошқасига қиёсланса ёки зарарига қаралса, улардаги катта-кичиклик намоён бўлади. Ҳадисда ота-онага оқ бўлиш ёлғон гапириш ва ёлғон гувоҳлик бериш ҳам ширкка тенглаштирилмоқда. Чунки ота-онанинг фарзандни дунё келтириб, тарбиялаб вояга етказишда чеккан заҳматларини ҳеч нарса билан баҳолаб бўлмайди. Пайғамбаримиз алайҳиссалом ўз отасидан шикоят қилган бир кишига: “Сен ҳам, молинг ҳам отангникидир”, дея танбеҳ берганлар (Имом Ибн Можа ривояти).\nЁлғон сўзлаш, ёлғон гувоҳлик беришда улкан хатарлар бор. Биргина айтилган ёлғон бир инсон ҳаётига нуқта қўйиши мумкин. Расулуллоҳ соллаллоҳу алайҳи ва саллам мўмин ёлғончи бўлмаслигини таъкидлаганлар. Абу Бакр розийаллоҳу анҳудан ривоят қилинган бир ҳадисда: “Ёлғон имондан четлатувчидир”, дейилади (Имом Байҳақий ривояти).\nОдамлар орасида ёлғон гапириш ва ёлғон гувоҳлик кўп ва осон содир бўлади. Чунки инсонлар кўпинча бу гуноҳни енгил санайди, бепарволик қилишади. Ҳолбуки, бандалар кўпам эътибор бермайдиган бу икки гуноҳ адавот, гина-кудурат ва ҳасад каби бир қанча иллатларнинг келиб чиқишига сабаб бўлади. Аслида, ширкдан кўра, жамият учун ёлғоннинг зарари кучлироқдир (Муҳаммад ибн Аҳмад Айний).\nХарим ибн Фотик айтади: “Расулуллоҳ соллаллоҳу алайҳи ва саллам бомдод намозини ўқидилар. Сўнгра кетаётиб, тўхтадилар ва: “Ёлғон гувоҳлик бериш Аллоҳ таолога шикр келтириш билан тенг қўйилди”, дея уч бор такрорладилар. Кейин: «Бас, бутлардан иборат нажосатдан узоқлашиб, ёлғон сўздан ҳам четда бўлингиз! Аллоҳга чин ихлос қилиб, Унга ширк келтирмаган ҳолингизда (мазкурларни бажаринг)! Кимки Аллоҳга ширк келтирса, бас, у гўё осмондан қулаган ва уни қушлар (ўлжа қилиб) олиб кетган ёки уни (қаттиқ) шамол йироқ жойга учириб кетган (жонсиз нарса) кабидир» оятини (Ҳаж сураси, 30–31) тиловат қилдилар (Имом Абу Довуд ва Ибн Можа ривояти).\nШирк билан тенглаштирилган бу икки гуноҳнинг оғирлик даражаси ундан жабр тортган одамнинг ҳисобига кўра белгиланади. Яъни, ёлғон сўз ёки ёлғон гувоҳлик сабаб қанча кўп фосидлик содир этилса, унинг жазоси оғирлиги ҳам катталашиб боради. Ибн Арабий айтади: “Ёлғон тўрт қисмга бўлинади: биринчиси, Аллоҳ таолога нисбатан ёлғон тўқиш. Ун (нинг азоби)дан қаттиқроғи бўлмайди. Қуръони каримда бундай огоҳлантирилган: «Ахир, Аллоҳ шаънига (ширк ва фарзандни нисбат бериб) ёлғон сўзлаган ва ростгўйликни (ваҳийни) ўзига келган пайтидаёқ инкор этган кимсадан кўра ким ҳам золимроқдир ёки жаҳаннамда кофирлар учун жой йўқми?!» (Зумар сураси, 32-оят). Иккинчиси, Расулуллоҳ соллаллоҳу алайҳи ва салламга нисбатан ёлғон тўқиш. У ҳам юқоридагига ўхшаш оғирдир. Учинчиси, инсонларга нисбатан ёлғон тўқиш. Яъни, ёлғон гувоҳлик бериш. Масалан, айбсиз бир кишини айбдор қилиш ёки унинг айбини бекитишни кўзлаб ёлғон гувоҳлик беради. Тўртинчиси, инсонларга ёлғон сўзлаш. Бу борада молиявий муомала масалаларидагиси энг оғиридир…”\nҲадис матнида гувоҳликни яшириш зикр этилмаган бўлса-да, у ҳам ёлғондан гувоҳлик беришга ўхшайди. Чунки унинг ҳукми ҳам шунга қиёс қилинади. Зеро, ҳақни ботил қилиш учун ёлғон гувоҳлик бериш ҳаром қилинган экан, яшириш ҳам шунинг каби зарарларни келтириб чиқариши табиий.\nИнсон ширк келтириш билан мусулмонликдан чиқади, яъни у банда мўмин дейилмайди. Ота-онага оқ бўлиш ёки ёлғон сўзлаш ё ёлғон гувоҳлик беришнинг ширк билан тенглаштирилиши, демак, у гуноҳларнинг жазоси кучли, ҳисоб бериши қаттиқ эканини билдиради. Айни замонда бу уч гуноҳ ҳам жамиятимизда урчиётган иллатлардан бирига айланиб бораётганидан хавфсираш муболаға эмас. Шундай экан, ҳар биримиз билмаган, баъзан билган ҳолимизда ҳам мазкур гуноҳларга қўл ураётганимиз ачинарлидир.\n“Умдатул қори шарҳи Саҳиҳил Бухорий” ва “Фатҳул борий шарҳи Саҳиҳил Бухорий” китоблари асосида Имом Бухорий халқаро илмий-тадқиқот маркази илмий ходими\nАввалги Аллоҳдан сўра, Аллоҳдан тила\nКейинги “Ўзбекистон – бориб кўриш шарт бўлган ўлка”


Фақатгина халқ яшар, фақатгина қолур халқ! Орипов ҳодисаси: кузатишлар, қайдлар, талқинлар | ДУНЁ ЎЗБЕКЛАРИ | Mobile Version\nФақатгина халқ яшар, фақатгина қолур халқ! Орипов ҳодисаси: кузатишлар, қайдлар, талқинлар\n08/24/2012 Ismat Khushev Тошкентда шов-шув бўлаётган асар\nАбдулла Орипов шеърияти ҳаётнинг ўзидек тахир ва аччиқ, зада ва беомон. Биз бундай тарбия олган эмасмиз. Шу боис, дафъатан эсанкираб қолганмиз.\nНимага десангиз, пурвиқор жаранги билан ақлни оладиган замонасоз шеърлар ўқиб вояга етганмиз, ўзимиз кўрмаган-билмаган, аммо ўша шоирлар тараннум этган коммунистик ўйдирмаларга асир-маҳлиё бўлганмиз.\nВа ўзимиз ҳам темир йўл бузилишини, дарсликда ўрнак қилиб берилган пионер каби, алвон галстукни ҳилпиратиб чиқиб, поездни ҳалокатдан асраб қолишни, қаҳрамонлик кўрсатишни орзу қилганмиз.\nҲолбуки, биз томонларда темир йўлнинг ўзи бўлмаган!\nТарбия шундай уюрма-гирдоб! У ҳар қандай одамни комига тортиб кетади.\nОдил Ёқубов бошланғич синфда ўқиган маҳали дафтар жилдидаги Пушкиннинг расмидан, шоирнинг жингалак сочлари орасидан душман қидиргани ва ҳатто уни топгани ҳақида алам билан ёзади.\nШунда у ўзини қаҳрамон ҳис этган! Ҳамма лол қолган, ҳамма унга ҳавас қилган!\nҲазилакам гапми бу, ахир!\nҲолбуки, ўша вақтда отаси ҳибсда ётган, лекин бу билан иши йўқ!\nНималар бўлаяпти ўзи, нега ашаддий коммунист отам ишдан олинди, “халқ душмани”сифатида қатағон этилди, деб ўйлаш йўқ!..\nЛенинча таълимот шундай сирли-жодули бўлган.\nОриповнинг шеърлари эса, ўткир ичимлик томоқни куйдириб ўтгани каби жоду кучини кесар, жилвали ўйдирмалар, ясама тушунчалар юзидаги ҳижобни куйдириб ташлар эди.\nШу боис, зулматни нурдай тилиб ўтган бу шеъриятни, руҳий ғалаёндан иборат ўтли-оловли нафасни борича ва аслича қабул қилиш қийин кечган.\nЁдимда, синф хонасида улкан харита доим осиғлик турар эди. Унга дунёнинг ярми жо этилган. Ва бежама ёзув билан “СССР” деб хатлаб қўйилган.\nБиров Ватан деса, арслонёлли шу харита кўз олдимизга келган. Чунки шундай бўлган, тарихга ҳам шундай муҳрланган ва шундай деб қулоғимизга қуйишган.\nЛекин, шоир қўлимиздан тутиб бизни тўхтатди ва шаҳодат бармоғи билан она юрт сарҳадларини кўрсатиб, ука, сен билан менинг Ватаним она Ўзбекистон, деб уқтирди.\nУ Ватанни қандай севмоқни ҳам англатди, бизга:\nСен – онам, сен – синглим, ёримсан азал,\nЭй жону жаҳоним, Ўзбекистоним!\nЖондан азиз онангни, мунис ва меҳрибон синглингни, ҳаётингнинг мазмунига айланиб кетган оиланг аъзоларини ва яна жону жаҳонингни севмаслик мумкинми, ахир?!\nВатан шундай азиз, шундай мукаррам! Нимаики ардоқли, мўътабар бўлса, барчасини ўзида мужассам этган! Қандай қилиб уни кўзга тўтиё этмаслик, севмаслик мумкин?!\nШунинг учун одамлар она заминни кўзга суртади, баҳодирлар Ватан ҳимояси йўлида жон олиб-жон беради. Тўмарис, Амир Темур, Жалолиддин Мангуберди каби фидолар юрт озодлиги деб ақл бовар этмас ғайрат-шижоат, матонат ва қаҳрамонлик кўрсатади.\nШунинг учун ўлмас даҳолар Бухорий, Хоразмий, Замахшарий, Термизий, Фарғоний, Марғиноний деб униб-ўсган юрти номини бошига кўтариб яшайди.\nАбдулла Орипов ўша ёвқур ўтмишдошлари каби жон овози билан нидо қилади:\nВатан! Менинг бор қисматим шу бир сўзда ҳал,\nБалки мен ҳам бахш этурман унга жон-танни…\nШунда жасур ва ўтюрак ўғлонларининг муборак қонига чайилиб, ота-боболарнинг хоки покига айланган, киндик қони томган замин кўз олдимизда бор бўй-басти билан намоён бўлади.\nМен ҳам сенинг қуёшингда ўсиб-улғайдим,\nҚарздорман, тупроғингда қолдирдим излар…\nШеър хаёлга ғарқ этади.\nДунё дунё бўлганидан буён мана шу заминда яшаб, орзу-ҳавасига собит интилган ҳаёт дарёси кўз олдингдан ўтади. Бир халқ, бир миллат бўлиб, мурувват ва оқибатни азиз билиб яшаётган бу қавм ҳаёти эъзозга муносиб. У босиб ўтган йўл кишилик тарихи бўлмайин, нима?!\nТарих деб аталган қисмат бу, ахир,\nҚошида юзтубан ҳаттоки Худо.\nКимни у камситиб, этмаган таҳқир,\nКимни у юртидан қилмаган жудо?\nМинорлар эмас бу – фалакка қасам,\nҚасоскор боболар кетмишлар санчиб.\nМен тортган ғамни ҳам бир-бир санасам,\nЎлик фиръавнлар кетарлар сапчиб.\nМана шу замин, она Ватан, мана шу халқ руҳи борлиқ тарихнинг тилсиз гувоҳидир. Ўтмишимиз, эзгу орзу-интилишимиз, келажагимиз унда мужассам. Ундан бошқа саждагоҳимиз, бош уриб борадиган жойимиз, суянадиган тоғимиз йўқ, бу оламда!\nҚиблагоҳим, юпанчим ёлғиз,\nСен барҳаёт онамсан, Ватан!\nШоир ноғора чалиб, эл-юртни ва она тарихни мадҳ этмайди, унинг улуғлигини асос-илдизи билан кўрсатиб беради.\nУ жўнликни ёқтирмайди.\nОриповгача ҳам шундай оловли руҳ собит бўлган. Лекин, у воқеъ бўлган замонда мустабид сиёсат унинг гўрини ковлаб, кўмиб юборган, сўнг ўрнида сиёсий артел барпо этган.\nШу боис, Абдулла Орипов йўқдан бино бўлган каби сирли ва ғаройиб туюлган, юракларга ҳайрат солиб, долғали из қолдирган.\n08/24/2012 at 11:27 PM\n“Равоний” – “Шизофреник”\nСаиджаҳон Равонийнинг шоир ва сиёсатчи Муҳаммад Солиҳ ҳақидаги ёзганларини ўқиркан ёдимга Редярд Киплингнинг “Жангалнома” асаридаги оғзидан доимо сулак оқиб юрувчи “шоқол” ёдимга тушди. Аниқроғи, “Жангалнома”даги бир саҳна: бўрилар сардори шикорда ўлжани ушлай олмас экан, шоқол: “Акелла промахнулся! Акелла промахнулся!!” деб чийиллай бошлайди.\nБунақа “шоқоллар” – номи ҳеч кимга номаълум ёзғучи ва шоирчалар охирги дамларда тиқилиб кетди. Ким ўзига ном чиқармоқчи бўлса, Муҳаммад Солиҳни тилга олади.\nСаиджаҳон Зайнобиддинов ҳам ўшанақа “адабиётшунос” ва “шоирча”лардан. Авваллари тузуккина ҳуқуқбон эди. Аммо, қамоқда ўтирган ойларда уни “попугини” пасайтириб қўйишган шекилли, озодликка чиққач, 180 даражага ўзгарди. Фикрини ўзгартиргани бу, албатта, унинг виждонига ҳавола. Лекин, охирги бир-икки йилда бир тийинга қиммат, зўраки шеърлари ва адабий таҳлиллари билан танилиш ҳаракатига тушиб қолди.\nУнинг валдирашлари таҳлилга ҳам арзимайди. Агар лозим топсам ва мавриди келса, ўз фикримни исботлашга ҳам тайёрман.\nФақат, айтадиганим бир гап бор. Равонийга эс-ҳушларини йиғиб, номларини ўзгартирсинлар демоқчиман. “Равоний” форсчадан таржима қилганда “Шизофреник” деган маънони англатади.\nЯна билмадим, агар исм жисмга монанд бўлади деган ақидада бўлсалар, унда ўзлари биладилар.


Қум ва туз бўронларига қарши курашиш учун атлас яратилди | Ўрмон хўжалиги давлат қўмитаси расмий веб сайти\nҚум ва туз бўронларига қарши курашиш учун атлас яратилди\nТуз ва қум бўронлари иқлим ўзгаришида муҳим ўрин тутади. Ўзбекистон, жумладан, Оролбўйи ва бошқа қум зоналарида қум бўронлари тез-тез кузатиладиган ҳодиса. Бунинг сабаби тупроқдаги майда чанг ва қум зарралари ва уларни учирувчи 10-14 м/с тезликдаги шамоллардир. Қум ва туз бўронларини Гидрометеорология хизмати ҳам башорат қилолмайди.\nОрол денгизи қуриши ва унинг оқибатлари сайёрамиздаги экологик фалокатли зоналардан ҳисобланади. Бу ерда тез-тез такрорланиб турган туз ва қум бўронлари кўплаб ноёб ҳайвонлар, қушлар, балиқлар ва ўсимликларнинг йўқолиб кетишига сабаб бўлади. Бу эса агроэкотизим ҳолати, сув таъминоти ва аҳоли яшашини қийинлаштиради.\nАна шундай салбий ҳолатларнинг олдини олиш мақсадида муаммони илмий ва инновацион ечимлар орқали ҳал этиш чоралари кўрилмоқда. Ўзбекистонда қум, чанг ва туз бўронларига қарши курашиш, уларнинг салбий оқибатларини юмшатиш миллий ҳаракатлар режасида акс этган геоахборот тизимлари ва масофадан зондлаш маълумотлари асосида тайёрланган атлас улардан бири.\nЎрмон хўжалиги давлат қўмитасида яратилган ушбу атлас тақдимоти бўлиб ўтди.\n– Ушбу атлас маълумотларни кенг фазовий ўлчамларда тўплаш, бирлаштириш ва рақамлаштиришда қўл келади, – дейди Ўзбекистон Ўрмон хўжалиги давлат қўмитаси мутахассиси Аброржон Нозимов.\n– Бу эса қум ва чанг бўронлари манбалари жараёнларини таҳлил қилиш учун анча қулайлик яратади. Визуал маълумотларни таҳлил қилиш асосида ҳар хил турдаги ахборотларнинг фазовий индексланган тўпламларидан фойдаланилади ва талқин этилади. Масалан, биз қум ва чанг бўронларининг потенциал манбалари қаерда жойлашгани, уларнинг тупроқ таркибига ёки бошқа ўзгарувчан манбаларга боғлиқлигини аниқлаш учун ернинг деградацияси харитасини тупроқ тузилиши ва таркибини намунавий харита билан таққослашимиз мумкин.\nҚум ва чанг бўронларининг манбаларини аниқлашда ва хариталашда, рельефини, тупроқ таркибини, тупроқ ҳарорати ва намлигини, тупроқ қопламини, шамолнинг тезлигини ва йўналишлари маълумотлари асосида ГАТ программалари ёрдамида устма-уст қўйиш усули ва индекслаш алгоритмларидан фойдаланган ҳолда таҳлил қилиш учун кириш маълумотларидан фойдаланишимиз мумкин.\n← Ўрмон фонди ерларининг 1 минг 327 гектар қисмида 783 минг 600 туп кўчат етиштирилади Сурхондарё ўрмонлари ҳақида нималарни биласиз? →


Ўзбекистонда қалбаки Snickers, Mars, Twix, Bounty ва “Роллтон” ишлаб чиқарилган\n17 February 2021, 09:57\nЎзбекистон, Тошкент – Batafsil.uz. Истеъмолчилар ҳуқуқларини ҳимоя қилиш агентлигига ҳавола қилган ҳолда мухбиримиз хабар беришича, Ўзбекистонда қалбаки Snickers, Mars, Twix, Bounty шоколад маҳсулотлари ва “Роллтон” ишлаб чиқарилган.\nАгентлик Snickers, Mars, Twix, Bounty каби савдо белгиларининг эгаси Mars Inc. компаниясининг қалбаки маҳсулотлар бўйича ишини ўрганиб чиққан. Компания Самарқанд ва Наманган вилоятларидаги бир қатор чакана савдо шаҳобчаларида Snikers, Macs, Twiix ва Baunty номли маҳсулотлар сотуви ҳақидаги хабар билан Агентликка мурожаат қилган.\n“Сотувга қўйилган ушбу турдаги маҳсулотлар уларни сотаётган тадбиркорлар томонидан мустақил равишда сотувдан олинди. Хусусан, мазкур маҳсулот қадоқларида ишлаб чиқарувчи ва унинг алоқа маълумотлари, ишлаб чиқарилган санаси, амал қилиш муддати ва штрих-код ҳақида маълумотлар берилмаган”, - дея таъкидламоқда агентлик.\nҚолаверса, бир неча ой олдин Истеъмолчилар ҳуқуқларини ҳимоя қилиш агентлиги мамлакатимиздаги қалбаки маҳсулотлар билан боғлиқ ишни кўриб чиққан. Чет эллик “Sunecho Limited” компанияси “Роллтон” савдо белгисининг муаллифлик ҳуқуқи эгаси сифатида ваколатли органларга «Концентрат пищевой “Домашний бульон РОЛЛТОН®”» қалбаки маҳсулотларини Ўзбекистонда чакана савдода сотилаётганлиги тўғрисидаги ариза билан мурожаат қилган.\nКомпания қалбаки маҳсулотларни савдо нуқталарида сотилишини тўхтатиш учун зарур чораларни кўришни сўраган. Ишни ўрганиш пайтида ушбу маҳсулот республиканинг 257та чакана савдо объектлари томонидан сотилганлиги аниқлаган. Давлат солиқ қўмитасининг ҳудудий бўлинмалари 698 миллион сўмлик ушбу турдаги маҳсулотларни савдодан олинган.\nҚалбаки маҳсулотлардан қандай ҳимояланиш мумкин?\nЎз инстинктингизга ишонинг\nҲақиқатдан йироқ таклифлар кўринадиган бўлса, демак сиз алданишга дуч келишингиз мумкин. Aсл дизайнерлик буюмларнинг нархлари камдан-кам ҳолларда пасайтирилади, шунинг учун фойдали харид қилаётганингизга ишониб шошилманг.\nМаҳсулот ва унинг қадоғини диққат билан ўрганинг\nМаҳсулот номи ва тавсифининг ёзилиши ва грамматикаси, шунингдек, қадоқлаш сифати ва график чизиқларининг аниқлигини текширинг.\nХаридни ишончли дўконларда қилинг\nИнтернет орқали буюртма берган бўлсангиз ҳам, интернет дўкон саҳифасида жойлаштирилган шарҳлар ва фотосуратларни текширишга ҳаракат қилинг. Улар ёрдамида дўкон ҳақида ва у қандай маҳсулотлар сотиши борасида кўп нарсаларни билиб олишингиз мумкин.\nҚалбаки ёки контрафакт товарларни сотганлар жиноий жавобгарликка тортилади. Сохта маҳсулотларни сотиб олганингизда, сиз жиноятни молиялаштиришга ёрдам беришингиз ва соғлиғингизга хавф солишингиз мумкин. Aгар қалбаки маҳсулотларга дуч келсангиз ваколатли назорат қилувчи органларга ёки Aгентликнинг 1159 ишонч телефон рақамига қўнғироқ қилиб хабар беринг.\nБайрам кунлари иссиқ бўлади. “Ўзгидромет” яқин кунларнинг об-ҳавоси бўйича маълумот берди\nИнновациялар сари йўл. ОКМК бир вақтнинг ўзида бир нечта ноёб инновацион лойиҳаларни амалга оширмоқда. Видео\nФарғона вилоятида электроскутерлар ишлаб чиқариш бўйича тўртта завод ишга туширилади\nЙил бошидан 4 минг нафар ўзбекистонлик мигрантлар хорижга ишлаш учун жўнатилган\nБухорода 100та контейнер кам таъминланганларга тарқатилади. Улар яшаш учун эмас, аҳолига маиший хизмат кўрсатишга мўлжалланган\nЎзбекистон “Меҳр-4” операцияси доирасида Афғонистондан аёллар ва болаларни олиб келди\nДХХ ер сотиш билан шуғулланган шахсни қўлга олган. У “Тузель” массивидаги 2 гектар ерни бир миллион долларга пулламоқчи бўлган\nСамарқандлик тадбиркор қўшнисидан қасос олиш учун қотил ёллаган\nUzauto Motors 3 мартдан автомобилларни сотишни бошлайди. Лекин етказиб бериш муддати 1-2 ойга узайтирилиши мумкин\nМуаммоли қурувчилар. Янги хонадон сотиб олган фуқаро қурилиш якунланиши ваъда қилинганидан бир йўл ўтсада, уйига кўчиб ўтолмаган


Меҳнат мигрантлари учун маслаҳатлар: Бир йилдан сўнг Россияни албатта тарк этиш керакми?\n12:57 / 02.10.2017\n2015 йил 1 январгача Россия қонунчилигига кўра визасиз давлатлардан келган чет эл фуқаролари РФ ҳудудига кирган вақтдан бошлаб бир йилгача мамлакатда яшашлари мумкин эди, зеро ишга рухсатнома бир йил муддатга бериларди. Рухсатнома муддати тугагач, мигрант ишдан бўшаб, РФ ҳудудини тарк этиши лозим эди.\n2015 йил 1 январга қадар «Россия Федерациясидаги чет эл фуқароларининг ҳуқуқий ҳолатлари ҳақида»ги 115-сонли Федерал Қонуннинг 5-қисм, 5-моддасида «Виза талаб этилмайдиган мамлакатлардан Россия Федерациясига кириб келган чет эл фуқаросининг ишлаш (хизмат кўрсатиш) учун имзолаган меҳнат шартномаси ёки фуқаровий-ҳуқуқий шартномаси ҳамда ишлаш учун рухсатномаси муддати чет эллик фуқаросининг Россия Федерациясига кириб келган кунидан бошлаб бир йилдан ошмаслиги лозим», деб кўрсатилган.\nАксарият одамлар ҳанузгача ўша талабни ёдда тутган ҳолда РФга кириб келган кундан бошлаб бир йил муддатда мамлакатни тарк этишга ҳаракат қилади. Ваҳоланки, айни пайтда бундай талаблар йўқ.\nБугунги кунда агар чет эл фуқароси патент расмийлаштириб, унга тегишли тўловларни ўз вақтида амалга ошириб борса, у ҳолда патент муддати тугагунга қадар унинг вақтинча яшаш муддати ҳам узайтирилиб борилади. Бироқ, навбатдаги аванс тўлови фуқарони яшаш жойидан регистрациядан ўтиш вазифасидан озод этмайди. Масалан, патент тўлови бир ойга амалга оширилган, демак, яшаш жойидаги «учёт»ни ҳам бир ойга узайтириш лозим.\nАгар патент учун тўлов ўтказган бўлсангиз ва патент муддати тугамаган бўлса, сиз миграция «учёти» (регистрация) ни патент муддати тугагунга қадар узайтиришингиз мумкин. Яъни, энди РФ ҳудудига кирган вақтингизга бир йил тўлгандан сўнг мамлакатни тарк этишингизга ҳожат қолмайди.\n14:46 / 03.02.2018\n11:50 / 30.01.2018\n12:00 / 29.09.2017


Конте "Тоттенхем"да Бундеслига юлдузини кўрмоқчи » Бугунги футбол янгиликлари Узбекистон ва Жахон футболи спорт 2022\nGoal24.uz » Европа жамоалари » Англия » Конте "Тоттенхем"да Бундеслига юлдузини кўрмоқчи\nКонте "Тоттенхем"да Бундеслига юлдузини кўрмоқчи\nАнтонио Конте бу ёзда жамоа савиясини сезиларли даражада оширмоқчи ва ҳамма нарса юқори савияли футболчиларни жалб қилиш орқали содир бўлишини билади. Ўтган ноябр ойида Лондонга келгач, у қўшимча кучларни талаб қилди ва ҳозир спорт раҳбариятини ваъдасини бажаришга мажбур қилмоқда.\nТодоФичажесда биз кўриб чиқаётган маълумотларга кўра, италиялик мураббий Кристофер Нкункуни жамоага киритишни устувор вазифа сифатида белгилаб қўйган. Футболчи бу мавсумда ўзини юқори даражаларга чақиришини кўрсатди ва "шпорлар" унинг хизматларини қўлга киритиш учун ҳаракат қилишга тайёр.\nФранциялик юлдуздан кейин фақат улар эмас, ПСЖ, Манчестер Юнайтед ва Арсенал ҳам ўз мақсадлари рўйхатида плеймейкерга эга . Асосан, Лейпциг ўз юлдузини сотишга қарши эмас, гарчи бошланғич нархини камида 70 миллион евро қилиб белгилаган.\nҲозиргача немис клуби Нкунку бўйича ҳеч қандай қатъий таклиф олмаган, аммо барчаси франсуз ёзнинг сериалларидан бирига айланишидан далолат беради.


Бош саҳифа ЯнгиликларЎзбек ёзувчисининг ҳикояси Озарбайжон матбуотида нашр этилди\nЁзувчи Нуруллоҳ Муҳаммад Рауфхоннинг “Этакдаги кулба” номли ҳикояси Озарбайжон тилига ўгирилиб “525-ci Gezet” (525-чи Газета) нашрида чоп этилди. Жорий йилнинг феврал сонида “Sessizlikdeki daxma” номи остида босилган ушбу ҳикояни Озарбайжон ёзувчиси Айваз Зайналов Озарбайжон тилига ўгирди.\nУшбу ҳикоя Озарбайжонда жорий йилнинг март ойида нашр этилиши кутилаётган “Туркий халқлар ҳикоялари” тўпламига ҳам киритилган. “Этакдаги кулба” ҳикояси Озарбайжондан ташқари 2013 йили Туркияда “Темрин” фикр ва адабиёт журналида ҳам нашр бўлган ва турк ўқувчиларида катта қизиқиш уйғотган эди. 2016 йили ёзувчининг 11 та ҳикояси жамланган “Kuytudaki kulübe” номли китоби ҳам Туркиянинг «Ferfir» нашриётида босилган.\nНуруллоҳ Муҳаммад Рауфхоннинг ушбу ҳикояси илк бор “Шарқ юлдузи” журнали 2010 йил 1-сонида нашр бўлган. Адабиётшунослар ҳикояга таъриф бераркан, юқори бадиийлик билан битилган бу асар ўзбек ҳикоячилигида янгича йўналиш бошлаб берганини айтишган эди.\n← Аввалги Аввалги Туркия Президенти май ойида Ўзбекистонга келади\nКейинги → Кейинги: Комий (Комилжон Отаниёзов) (1917-1975)


Қаршида Абдулла Орипов ҳайкали ўрнатилади | Ўзбекистон ва жахон янгиликлари\nҚаршида Абдулла Орипов ҳайкали ўрнатилади\nЖамият 14 февраль 10:07 281\nҚаршида Ўзбекистон халқ шоири, Ўзбекистон Қаҳрамони Абдулла Орипов ҳайкали ўрнатилади, деб хабар қилди ЎзА. Ўзбекистон Президенти Шавкат Мирзиёев Қашқадарёга сафари давомида якшанба куни Абдулла Орипов ҳайкали, Абул-Муъийн Насафий зиёратгоҳи реконструкцияси лойиҳалари билан танишди.\nЎзбекистон Давлат мадҳиясининг муаллифининг ҳайкали Қарши шаҳридаги Ўзбекистон кўчасида бунёд этилади. Президент ҳайкал лойиҳасини такомиллаштириш, бу ерда Абдулла Орипов номидаги мактаб ва унинг ижодига бағишланган музей ташкил этиш зарурлигини таъкидлади.\nАбул-Муъийн Насафий XI асрда яшаган, ислом маданияти ривожига улкан ҳисса қўшган алломалардан биридир. Унинг илмий асарлари бугунги кун учун ҳам ғоят аҳамиятлидир.Президент бу қадамжони кенг ва обод зиёратгоҳга айлантириш, зиёратчиларга зарур шароитлар яратиш, бу масканда кутубхона ташкил этиш, аллома асарларини таржима қилиб, халққа етказиш бўйича тавсиялар берди.\nПрезидент Қарши шаҳридаги Алишер Навоий номидаги истироҳат боғида амалга оширилаётган реконструкция ишлари билан танишди. «Асинза-БЗ» масъулияти чекланган жамияти томонидан амалга оширилаётган маданият ва истироҳат боғининг қиймати 8,7 миллиард сўмни ташкил этади. Хитойнинг Zhengzhou Beston Amusement Equipment Co. Ltd. компаниясида ишлаб чиқариладиган замонавий аттракционлар олиб келиб ўрнатиш, замон талаблари асосида спорт ва болалар майдончалари қуриш режалаштирилмоқда.\n«Асосий мақсадимиз — халқимизни рози қилиш, одамларнинг фаровон яшаши учун барча имкониятларни яратишдир, — деди Шавкат Мирзиёев. — Одамлар ишдан бўш вақтида бу ерга келиб мароқли дам олса, фарзандлари, набираларининг шўх-шодонлигини кўрса, кулгуларини эшитса, ҳаётдан кўнгли тўлади, руҳи кўтарилиб, янги-янги марраларга интилади».\nАбдурасул Ваҳобов лавозимидан озод этилгани ростми?


Суднинг бу қарори 2015 йилнинг 29 сентябрь санасида Лондоннинг Қироллик очиқ шифохонасида қазо қилган Серлотта Ротштейн исмли яҳудий аёлнинг ишини кўриб чиқиш натижасида қабул қилинган. Ўшанда, Серлотта оила аъзоларининг қаршилигига қарамай, шифохона маъмурияти врачлар ўртасида унинг ўлими сабаблари бўйича юзага келган турли фикрларга аниқлик киритиш мақсадида 86 ёшли аёлнинг мурдасини ёриб ўрганишга қарор қилган эди. Ушбу ҳолатдан қаттиқ таъсирланган оила аъзолари судга шикоят билан мурожаат қилишган. Улар ўз даъволарида Инсон ҳуқуқлари тўғрисидаги актнинг 9-моддасига таянганлар. Мазкур моддада британияликлар диний ҳуқуқларининг кафолати ҳақида сўз боради.\nРотштейнлар оиласини қўллаб-қувватлаш учун Британиянинг яҳудий жамоаси сафарбар этилди. Мазкур ишнинг ижобий ҳал этилишидан мусулмон жамоаси ҳам манфаатдор эди, чунки мазкур икки диннинг тана дахлсизлиги борасидаги қарашлари деярли бир хил.\nУшбу кампания натижасида, Олий суд паталогоанатомлар ўз фаолиятида риоя этиши учун қатор аниқ қоидаларни белгилаб берди. Уларга мувофиқ, ўлган шахслар ва улар қариндошларининг диний қарашларини ҳурмат қилиш ҳамда бундай қараш ва туйғуларга зид равишда жасад билан у ёки бу ҳаракатларни амалга оширмаслик қайд этилди.\nЭслатиб ўтамиз, ўликнинг жасадини ёриш ҳақида Ислом Фиқҳи Академиясининг қарори бор. Унга кўра, қуйидаги ғаразлар бўйича ўликнинг жасадини ёриш мумкин дейилган:\n1. Жиноий даъво бўйича текшириш олиб борилаётганда ўлмининг ёки жиноятнинг сабабини билиш учун. Ўлимнинг сабабини билишда бундан бошқа восита бўлмаганда.\n2. Маълум касалликларнинг олдини олиш чораларини кўриш мақсадида, уни билиш учун ўликни ёришдан бошқа имкон бўлаганда.\n3. Тиббий илимларни ўргатиш ва ўрганишга ҳожат тушганда.\nТаълим мақсадида ўликни ёриш бўйича қуйидаги шартларга риоя қилмоқ лозимдир:\n1. Жасад маълум шахсники бўлса, у ўлимидан олдин ўзини таълим мақсадида ёришга рухсат берган бўлиши лозим. Шунингдек, меросхўрларнинг изни ҳам қабул бўлади.\n2. Ёриш фақат зарурат миқдорича бўлиши керак. Ўликнинг жасади ўйинга айланмасиги зарур.\n3. Аёлларнинг жасадини аёллар ёриши керак. Зарурий ҳолатлар бундан мустасно.\n4. Барча ҳолатларда ҳам ёрилган жасаднинг барча бўлаклари дафн қилиниши зарур.\n« Кўпиксимон уммат\tАбу Жаҳл фарзандлари Исломни қабул қилишмоқда »


Барак Обаманинг акаси Дональд Трампни қўллаб-қувватламоқда\n08:06 / 19.10.2016\nАҚШ президенти Барак Обаманинг ўгай акаси Малик Обама 19 октябрда Лас-Вегасга келишни режалаштираяпти. У, АҚШ президентлиги учун сўнгги телемунозараларда республикачилар партияси номзоди Дональд Трампни қўллаш ниятида, деб ёзмоқда New York Post.\nМалик Обама Кенияда туғилган бўлса-да, кўп йиллар АҚШда яшаган ва мамлакат фуқароси ҳисобланади. Маликнинг айтишича, телебаҳсларда республикачилар номзодини қўллаб-қувватлашга тайёр. У Трамп атрофидаги сўзларга ишонмаслигини таъкидлаган.\nРеспубликачилар номзоди Дональд Трамп ҳам амалдаги президент қариндошининг ўзига нисбатан диққатини эътиборсиз қолдирмаган.\n«Малик билан учрашувни сабрсизлик билан кутаяпман. У укасига қараганда қайси томон кучли эканини яхши билади», — деган Трамп.\nБундан ташқари, Малик Обама Трампнинг сиёсий рақиби Ҳиллари Клинтонни давлат котиби бўлиб ишлаган вақтлардаги фаолияти учун танқид қилган.\nАйни чоғда демократ президент Барак Обама Клинтон хонимни қўллаб-қувватламоқда.


Юсупова Лола Азимовнанинг фалсафа доктори (PhD) диссертацияси ҳимояси ҳақида эълон » OAK\nOAK sayti » Himoya haqida e'lonlar » Юсупова Лола Азимовнанинг фалсафа доктори (PhD) диссертацияси ҳимояси ҳақида эълон\nЮсупова Лола Азимовнанинг фалсафа доктори (PhD) диссертацияси ҳимояси ҳақида эълон\nЮсупова Лола Азимовнанинг\nДиссертация мавзуси, ихтисослик шифри (илмий даража бериладиган фан тармоғи номи): «Диоллар асосида винил эфирлар олиш технологияси ва уларнинг хоссалари», 02.00.14–Органик моддалар ва улар асосидаги материаллар технологияси (техника фанлари).\nДиссертация мавзуси рўйхатга олинган рақам: B2018.2.PhD/T179.\nИлмий раҳбар: Нурмонов Сувонқул Эрхонович, техника фанлари доктори, профессор.\nРасмий оппонентлар: Рахмонбердиев Гаппар, кимё фанлари доктори, профессор; Рахимова Латофат Собиржоновна, техника фанлари доктори, доцент.\nII. Тадқиқотнинг мақсади: ацетилен асосида ацетилендиоллари, ароматик диол ва уларнинг винил эфирларини ишлаб чиқариш технологиясини яратишдан иборат.\nформалин, метилэтилкетон ва ацетилен асосида бутин-2-диол-1,4, 3,6-диметилоктин-4-диол-3,6 олиш катализаторининг технологик жараёни яратилган;\nатмосфера босими шаротида ацетилен диоллари ва резорцинни виниллаш усуллари ишлаб чиқилган;\nбутин-2-диол-1,4 ва 3,6-диметилоктин-4-диол-3,6 ни икки компонентли МеОН-ДМСО ва уч-компонентли CsF-МеОH-ДМСО юқори асосли системаларда ацетилен билан виниллаш исботланган;\nбутин-2-диол-1,4-винил эфири синтезининг кинетик параметрлари ва олинган ацетилен диоллари ва винил эфирларини физик-кимёвий хоссалари, электрон тузилиши, квант-кимёвий хусусиятлари аниқланган;\nбутин-2-диол-1,4 ва унинг винил эфирларини синтез қилиш жараёнлари моделлаштирилган ҳамда математик тенгламалари яратилган;\nбутин-2-диол-1,4 ни винил эфирлари асосида қишлоқ хўжалиги учун пахтани баргини тукувчи дефолиантлар олиш технологиялари ишлаб чиқилган.\nДиоллар ва уларнинг винил эфирлари асосида биологик фаол бирикмалар синтези ва қўлланиши бўйича олинган илмий натижалар асосида:\nбутин-2-диол-1,4 моновинил эфири учун ташкилот стандарти «Ўзстандарт» агентлиги томонидан рўйхатдан ўтказилган (Тs 23940504-01:2018). Натижада бутин-2-диол-1,4 моновинил эфирини ишлаб чиқариш имконини берган;\nбутин-2-диол-1,4нинг моновинил эфири пахта баргини тушириш учун дефолиант сифатида Бухоро, Самарқанд ва Навои вилоят фермер хўжаликларида амалиётга жорий этилган (Ўзбекистон Республикаси Қишлоқ ва сув хўжалиги вазирлигининг 2017 йил 18 январдаги 03/20-92-сон маълумотномаси). Натижада пахтанинг баргини тушириш вақтини 30–40%га, пишмаган кўсакларга таъсирини 50%га камайтириш ва ҳосилдорлигини 2–3% га ошириш имконини берган;\nбутин-2-диол-1,4нинг эфирларини олиш технологияси «Elektrokimyozavod» ҚК АЖда амалиётга жорий этилган (Ўзбекистон Республикаси «Elektrokimyozavod» ҚК АЖнинг 2018 йил 12 апрелдаги 212-сон маълумотномаси). Натижада бутин-2-диол-1,4нинг винил эфирларини ишлаб чиқариш имконини берган.\nKo'rishlar soni: 80


“Ўздунробита" раҳбари Беҳзод Аҳмедов Россияда”\n18 апрел 2021, Тошкент вақти: 08:17\nInterpol веб-сайтининг қидирувдагиларга оид саҳифасидан Беҳзод Аҳмедовнинг исми олиб ташланмаган.\nИнтерпол қидирувида бўлган МТС-Ўзбекистон ширкатининг собиқ директори Беҳзод Аҳмедов Ўзбекистонга экстрадиция қилинмаган.\nБеҳзод Аҳмедовнинг ҳали ҳам Россияда эканлигини Москвада фаолият кўрсатувчи ва ўз исми ошкор қилинишини истамаган Озодлик манбаси билдирди.\nМарказий Осиё ҳаётини ёритиб борувчи журналистнинг Озодликка айтишича, Беҳзод Аҳмедовга қисқа вақт ичида Россия фуқаролиги берилган ва у ҳозир Россия ҳудудида сақланмоқда.\nМанбанинг тахмин қилишича, Беҳзод Аҳмедовнинг қаердалиги, унинг хавфсизлиги нуқтаи назаридан, Россия Федерацияси давлат органлари томонидан қаттиқ сир тутилмоқда.\nМанбанинг изоҳлашича, Беҳзод Аҳмедов масаласи Россия-Ўзбекистон муносабатларининг совуқлашув даврига тўғри келган. МТС-Ўзбекистон ширкатининг кўп миллиардлик иқтисодий салоҳияти эса ушбу ишнинг зудлик билан сиёсийлашувига сабаб бўлган.\nБеҳзод Аҳмедов МТС-Ўзбекистон ширкатига узоқ давр раҳбарлик қилгани боис, бу шахс расмий Тошкентнинг қўлига тушадиган бўлса, қийноқлар остида ширкатнинг, демакки, Москванинг манфаатлари зиддига ишлатилиши мумкин.\nШу сабабга кўра, расмий Москва Беҳзод Аҳмедовга фуқаролик бериб, уни Россия ҳудудида қолдиришга қарор қилди, дейди Озодлик билан пайшанба куни телефон суҳбатида бўлган манба.\nБундан олдин Ўзбекистонда тарқатилган хабарларда “Ўздунробита” ширкати бош директори Беҳзод Аҳмедов Россиядан Ўзбекистонга келтирилгани айтилган эди.\nБу ҳақда Ўзбекистон хавфсизлик тизимларига яқин экани айтиладиган Узметроном нашри ҳам хабар қилган эди.\nАйни пайтда, Interpol веб-сайтининг қидирувдагиларга оид саҳифасидан Беҳзод Аҳмедовнинг исми олиб ташланмаган.\nЎзбекистон Бош прокуратураси 28 июн куни баёнот эълон қилиб, Россияга қарашли МТС ширкатининг Ўзбекистондаги шўъбасини молиявий жиноятларда айблаган эди.\nАйни баёнотда МТС ширкати мазкур иш бўйича халқаро қидирувда бўлган асосий гумонланувчи Беҳзод Аҳмедовни яшираётганликда ҳам айбланган эди.\nМТС матбуот котиби Елена Кохановская Озодликка "Ўздунробита" раҳбарлари асоссиз тарзда ҳибсга олингани юзасидан ташвиш билдирган.\nМТС молиявий ҳисоботларида ширкатнинг бир йиллик тушуми 12 миллиард АҚШ доллари экани кўрсатилган. Бу тушумдаги МТС-Ўзбекистон ҳиссасининг 5 фоизгачани ташкил қилиши айтилади.


Sunna uz (Ahl Sunnah Wal Jammah -Hanafi): октября 2018\nГлобальные университеты предлагают религиозные комнаты\nВ дополнение к религиозным клубам, потенциальные иностранные студенты могут проверить, есть ли в зарубежных университетах комнаты для молитв.\nВ апреле 2016 года университет Рикки в Японии добавил молитвенную комнату для мусульманских студентов. (Университет Риккио)\nКогда индонезийская аспирантка Нила Пурванти, которая является мусульманином, хочет исполнить свои пять ежедневных молитв, она направляется в молитвенную комнату на кампусе в Университет Риккио в Японии . Университет открыл комнату в апреле 2016 года для всех студентов, в особенности для мусульманских иностранных студентов.\nФақиҳ имомлар ихтилофида ҳадиси шарифнинг ўрни»\nАгар таржима қилсанг, сени ўлдирамиз!\nШайх Аллома Муҳаммад Аввома ҳафизаҳуллоҳнинг қаламларига мансуб «Фақиҳ имомлар ихтилофида ҳадиси шарифнинг ўрни» китоби аҳли илмлар орасида анча машҳур. Мен шу китобни ўқигач мазҳабсизликдан тавба қилдим, дея эътироф қилган бир неча уламоларни биламан. Ҳақиқатда, бу китоб кўплаб кишиларнинг тавбасига сабаб бўлган. Сабаб бўлишда давом этмоқда. Бу китоб мени салафийликдан сақлаб қолган, деган эди менга Араб мамлакатларидан бирининг бош муфтийси.\nШайх Аллома Муҳаммад Аввома ҳафизаҳуллоҳнинг Европадаги шогирдларидан бири айтади: мен ушбу китобни инглиз тилига таржима қилиш ниятимни одамларга айтган эдим. Уйимга мазҳабсизлар келишди. Агар таржима қилсанг сени ўлдирамиз, деб таҳдид қилишди.\nҚаранг, бу китоб шу даражада муҳимки, таржима қиламан дегани учун ўлдирамиз деб таҳдид қилишмоқда.\nУшбу китоб ҳар бир толиби илм ўқиши керак бўлган китоблардан. Агар мазҳаб, фиқҳ ва фуқаҳолар йўллари борасида шубҳа бўлса, ушбу китобда мукаммал жавобни топасиз. Бу китобни керак бўлса, талабалар билан дарс сифатида ўқитилиши жуда ҳам фойдалидир.\nАгар дўстларингиз орасида ҳанафий мазҳабига нисбатан шубҳа билан қарайдиганлар бўлса, ўзини имом деб ижтиҳодни даво қиладиганларнинг эргашувчилари бўлса, фиқҳдаги хилма хилликни тушина олмай юрганлар бўлса, ушбу китобни ҳадия қилинг. Ажаб эмас, дўстингиз ҳам кўплаб саволларига жавоб топар. Ажаб эмас, унга ҳам тавба қилиш насиб бўлар.\nАраб тилини биладиганлар китобнинг охирги нусхасининг ўзидан ўқишларини тавсия қиламан: https://archive.org/details/WAQ121417\nАраб тилини билмаган ўқувчиларимиз китобнинг таржимасини ўқисинлар. Ҳазрат Шайх роҳимаҳуллоҳ китобни ўзларига хос гўзал услубларида таржима қилишган экан: https://bit.ly/2RlWHSV\n1-2 ичида ушбу китобга аталган кўрсатувни кўришингиз мумкин: https://www.youtube.com/channel/UCS-5zNi0XNr-E99EePwN7tQ/featured\nКитобни ўқишга вақт топа олмаган аҳли илмлар ушбу линк орқали эшитишлари ҳам мумкин: https://youtu.be/qVDamdQG7xs\nWAQ121417 : Free Download, Borrow, and Streaming : Internet Archive\nاَلْحَمْدُ للهِ الَّذِي اَنْزَلَ الْقُرْآنَ هُدًى لِلنَّاسِ وَبَيِّنَاتٍ مِنَ الْهُدَى وَالْفُرْقَانِ وَالصَّلاَةُ وَالسَّلاَمُ عَلَى أَشْرَفِ الاَنْبِيَاءِ وَالْمُرْسَلِيْنَ\nҲурматли меҳмонлар, муҳтарам ҳайъат аъзолари, қори-қорияларимиз, мусобақани тўғридан-тўғри кузатиб бораётган қалби Қуръонга ошно азиз юртдошлар!\nБугун, барчамиз учун ниҳоятда қутлуғ кун, катта хурсандчилик айёми. Юртимиз узра яхшиликлар, илоҳий раҳматлар ёғилиб турган дамларда Сиз азизлар билан Ўзбекистон Қуръон мусобақаси Республика босқичининг очилиш маросимида жамланиб турибмиз. Ушбу мусобақанинг якуний босқичи «Расулуллоҳ ойи» дея таъриф берилган Шаъбон ойида бўлиб ўтишида ҳам ўзига хос ҳикмат бор. Чунки, бу ой Қуръон нозил бўлган ойга тайёргарлик кўриш, Каломуллоҳни кўпроқ тиловат қилиш, такрорлаш ойи ҳисобланади. Бу эса, албатта, мусобақа файзига файз қўшади, иншоаллоҳ.\nХабарингиз бор, Муҳтарам Президентимиз ташаббуслари билан бошланган Қуръони карим мусобақаси мўмин-мусулмонларимиз кўпдан бери интиқиб кутган қувончу шодликларни олиб келди. Қалбда мамнунлик, кўзда ёш ила қилинган дуолар, ҳузурбахш тиловатлар сабаб юртимизга файзу баракалар ёғилди.\nҚувонарлиси, ушбу мусобақанинг илк йилидаёқ иштирокчилар сони беш ярим минг нафардан ошди. Аслида, олиму уламо, қорию қурроларга бешик бўлган, дин ва дунё илмлари билан Ислом тамаддунига улкан ҳисса қўшган алломалар заминида, уларнинг сони бундан ҳам кўп бўлиши мумкин, келгуси йилда бу рақам бир неча бараварга ошади, иншоаллоҳ.\nХалқимизнинг Қуръонга бўлган муҳаббати нақадар юксак эканини мусобақанинг туман-шаҳар, вилоят босқичларида гувоҳи бўлдик. Қишнинг совуқ кунларида ҳам Қуръонга муҳаббатли халқимиз тўп-тўп бўлиб мусобақани томоша қилишга келишди. Чилланинг совуғи авжига чиққан кунларида ҳам ташқарида туриб бўлса-да, мусобақани кузатишди. Бу Аллоҳнинг каломига бўлган муҳаббатнинг нақадар кучли эканига далолатдир.\nМусобақа ўтказилаётган жойларга бориб, кузата олиш имкониятига эга бўлмаган юртдошларимиз учун ҳам шароитлар ташкил этилди. Улар телевидение ва интернет сайтлари орқали уйларидан туриб илоҳий, файзли онлардан баҳраманд бўлишди.\nЎз навбатида, ҳудудлардаги вилоят ҳокимликлари ва мутасадди ташкилотлар мусобақа ишларига яқиндан кўмак бериб, иштирокчиларни табриклаб, томошабинлар учун барча шарт-шароитларни ҳозир қилиб беришди. Бу – вилоят раҳбарларининг аҳоли маънавиятига, маърифатига эксак эътибор қаратаётган-ларидан далолатдир. Айни пайтда ҳам Республикамиз бўйлаб, бир неча ҳудудларда ушбу мусобақани тўғридан-тўғри кўриш имкони ҳозирлангани минг-минглаб мўмин-мусулмонларимизни чексиз хурсанд қилмоқда.\nМўмин-мусулмон киши учун Ҳақ таолонинг каломини ўқиш ёки уни тинглашданда роҳатбахш нарса бўлмайди. Қуръони карим инсонларни тўғри йўлга бошлайдиган, ақл юргизиб, тафаккур қилиб, ҳидоятга чорлайдиган муқаддас китобдир. Инсон Қуръони карим оятларини ёд олгани ёки эшитгани сари руҳи енгиллашиб, тўғри йўлда собитқадам бўлиб бораверади.\nАллоҳ таоло Қуръон ўқувчи ва эшитувларни мақтаб, бундай марҳамат қилади:\nإِنَّ الَّذِينَ يَتْلُونَ كِتَابَ اللَّهِ وَأَقَامُوا الصَّلَاةَ وَأَنْفَقُوا مِمَّا رَزَقْنَاهُمْ سِرًّا وَعَلَانِيَةً يَرْجُونَ تِجَارَةً لَنْ تَبُورَ لِيُوَفِّيَهُمْ أُجُورَهُمْ وَيَزِيدَهُمْ مِنْ فَضْلِهِ إِنَّهُ غَفُورٌ شَكُورٌ\n«Аллоҳнинг китобини тиловат қиладиган, намозни баркамол адо этадиган ва Биз уларга ризқ қилиб берган нарсалардан махфий ва ошкора эҳсон қиладиган зотлар сира касод бўлмайдиган тижоратдан (ажру савоб бўлишидан) умидвордирлар. Зеро (Аллоҳ) уларнинг ажрларини комил қилиб берур ва Ўз фазлини уларга янада зиёда қилур. Албатта, У мағфиратли ва ўта шукр қилувчидир» (Фотир, 29–30).\nЗеро, Қуръон ўқилганда, мўмин-мусулмон банда бутун вужуди билан Каломуллоҳга соме бўлади. Ўқилаётган оятлар ҳақида тафаккур қилади. Ана шунда улуғ ажру савобларга эришади. Бу ҳақида Аъроф сурасининг 204-оятида бундай дейилади:\n“Қуръон ўқилганда уни тинглангиз ва сукут сақлангиз! Шояд шунда раҳм қилингайсиз!”.\nПайғамбаримиз Муҳаммад Мустафо соллаллоҳу алайҳи ва саллам ҳам Қуръони каримни ўқиган, ёд олган кишиларни инсонларнинг энг яхшиси деб таърифлайдилар. Усмон ибн Аффон розияллоҳу анҳу Пайғамбаримиз (соллаллоҳу алайҳи ва саллам)дан ривоят қиладилар:\n“Сизларнинг яхшиларингиз Қуръонни ўрганиб, сўнг уни бошқаларга ҳам ўргатувчилардир” (Имом Бухорий).\nمَنِ اسْتَمَعَ إِلَى آيَةٍ مِنْ كِتَابِ اللَّهِ تَعَالَى كُتِبَتْ لَهُ حَسَنَةٌ مُضَاعَفَةٌ\nوَمَنْ تَلاَهَا كَانَتْ لَهُ نُوراً يَوْمَ الْقِيَامَةِ\n“Ким Аллоҳ таолонинг Китобидан бир оятни эшитса, унга икки ҳисса кўп савоб ёзилади. Кимда-ким Қуръонни тиловат қилса, қиёмат куни унинг учун ёритувчи нур порлайди” (Имом Аҳмад ва Имом Байҳақий).\nҚуръони карим калималари остидаги ўта теран маъно-мазмун, ҳикмат борлиги, ҳар қандай инсон Қуръони каримнинг ўта таъсирли оятларини эшитган пайтда, беихтиёр унга қулоқ тутиб қолиши, бутун вужуди билан берилиб тинглаши – буларнинг барчаси ушбу улуғ китоб бутун оламларнинг яратувчиси бўлмиш Аллоҳ таборака ва таолонинг сўзи эканига яна бир бор амин бўлади.\nҚадрли меҳмонлар, мусобақамизни тўғридан-тўғри кузатиб бораётган азиз Қуръон мухлислари!\nМуҳтарам Президентимиз 2017 йил 1 сентябрь куни “Ҳазрати Имом” мажмуасига қилган ташрифлари чоғида Қуръон мусобақасини дастлаб туман, шаҳар ва вилоят босқичини сўнгра Республика босқичини ўтказиш бўйича кўрсатма берган эдилар. Шунга мувофиқ, бу йилги мусобақа ўзгача руҳда, кўтаринки кайфиятда, оммавий тарзда ўтказилди. Буни барчамиз кўриб, гувоҳи бўлдик. Бу бежизга эмас, албатта. Чунки Қуръони каримни ёдлаш, тинглаш ва англашда ҳикмат кўп. Давлатимиз раҳбари таъбирлари билан айтганда: “Қуръонни эшитиш, эшита олиш юксак маънавият, маърифат. Қуръон ҳеч қачон ёмонликка даъват қилмайди. Агар, Қуръони каримни эшита олсак, эшиттира олсак бу муваффақият бўлади. Элимизга нур келади”.\nМана шундай ишларнинг узвий давоми сифатида шу йил 13 апрель куни Вазирлар Маҳкамасининг “Ўзбекистонда Қуръони карим тиловати мусобақасининг якуний Республика босқичига тайёргарлик кўриш ва уни юқори савияда ўтказиш тўғрисида”ги мажлисида Бош вазир жаноблари томонидан жуда ҳам муҳим вазифалар ва топшириқлар белгилаб берилди. Ҳозирда барча мутасадди ташкилотлар Қуръон мусобақасини энг юқори савияда ўтказиш учун жуда кўп хизматлар қилишмоқда.\nАйниқса, Диний идорамизнинг доимий ҳамкори бўлган Ўзбекистон ёшлар иттифоқи ташкилоти мусобақани ўтказишда яқиндан ҳамкорлик қилиш таклифи билан чиққани бизни қувонтирди. Биз ушбу таклифни мамнуният билан қабул қилдик. Ёшлар иттифоқи ташкилоти ғолибларини қимматбаҳо совғалар билан тақдирлаш каби энг улуғ савобли ишларни ўз зиммасига олди, бунинг учун албатта ташаккур айтамиз.\nФурсатдан фойдаланиб, барча ташкилотлар раҳбарларига, мутахассисларига, ишчи-ходимларига, барча-барчага ва ўзининг сармояси билан ҳисса қўшган саховатпеша кишиларга катта миннатдорлик билдирамиз. Уларнинг эл-юрт саодати, динимиз равнақи, халқимиз фаровонлиги йўлида олиб бораётган фидокорона меҳнатларида улкан зафарлар ато этишини Яратган Ҳақ таолодан сўраймиз. Аллоҳ таборака ва таоло олиб бораётган ишларида Ўзи мададкор бўлиб, Ўзининг ҳифзу ҳимоясида асрасин.\nҚуръон тиловати пайтида ва ундан кейин дуолар қабул бўлишидан умид қилиниши борасида ҳадис келган. Бугун қалби қувончга тўлган мўмин-мусулмон юртдошларимиз мана шундай файзу баракотли кунларда қўлларини баралла дуога кўтариб, унинг шукронаси учун Парвардигоримизга ҳамду санолар айтишмоқда. Бу ишга ташаббускор бўлган Давлатимиз раҳбари, барча мутасаддилар ҳақларига дуолар қилишмоқда. Юрт тинчлиги, халқ фаровонлиги учун дуолар қилмоқдалар.\nАлбатта, ушбу хайрли ва фазилатли мусобақа, дуолар сабабидан жонажон Ўзбекистонимизга яхшиликлар, баракалар ёғилиб, кунларимиз бундан-да нурафшон, ҳаётимиз янада фаровон бўлади, иншоаллоҳ.\nРеспублика босқичига етиб келгунга қадар, минг-минглаб йигит-қизларимиз орасидан туман-шаҳар ва вилоят босқчиларида ғолибликни қўлга киритиб, якуний босқичда иштирок этаётган қорию қорияларимизга муваффақиятлар, зафарлар тилаб қоламиз. Аллоҳ юзларини ёруғ, иштирокларини осон қилсин!\nЎзбекистонда оммавий тарзда ўтказилаётган биринчи Қуръони карим тиловати мусобақасининг Республика босқичини очиқ деб эълон қиламан.\nАллома Муҳаммад Аввома ҳазратларининг юртимизга ташрифи\nАвтор: sunna uz husain на 09:58 Комментариев нет:\nГлобальные университеты предлагают религиозные ком...\n«Ўзбекистон Қуръон мусобақаси – 2018» якуний Респу...\nАллома Муҳаммад Аввома ҳазратларининг юртимизга та...


Турсунбой Адашбоев. Арраланган гилослар ёхуд устознинг кўз ёшлари (2012) - www.ziyouz.uz\nБош саҳифа МатбуотҲозирги давр матбуотиТурсунбой Адашбоев. Арраланган гилослар ёхуд устознинг кўз ёшлари (2012)\n– Сизни устоз йўқлаяпти, менимча, “Синган қилич” бўйича баъзи мулоҳазалари борга ўхшайди, – деб қолди.\nБир йил ўтиб, “Синган қилич” романи катта нусхада чоп этилди. Асарга акс-садо яхши бўлди. Таниқли олимлар Ҳайдарбек Бобобеков ва Мухтор Жўраевлар ижобий тақризлар ёзишди. Ўзбекистон халқ шоири Хуршид Даврон “Синган қилич”ни ўқиб… деб номланган шеър бағишлади. Таржиманинг босилиши муносабати билан (Пушкин боғида) ҳозирги Абдулла Қодирий номидаги боғнинг чойхонасида шинам дастурхон ёздим. Ўша куни оқшом Одил аканинг уйида қўноқда бўлдим. Шу тарзда устоз билан суҳбатларимиз қовушиб, борди-келди одат тусига кирди.\n1990 йилнинг саратонида Ўш ва Ўзганда юз берган фожиали кунларда вилоят ҳокимининг ўринбосари, марҳум Санобар Ваҳобова, журналист Ёқубжон Хўжамбердиев билан биргаликда шаҳар аэропортида Чингиз Айтматов, Одил Ёқубов ва Пиримқул Қодировларни кутиб олдик. Кун тартибида белгиланганидек, дастлаб вилоят касалхонасида даволанаётган ярадорларнинг аҳволи билан танишдик. Кейин Моди қишлоғи билан Ўш шаҳрини боғлаб турган, қабоҳатли кунларда жиддий зарар кўрган Фурқат маҳалласидаги хонадонларни кўздан кечирдик. Асаблар таранг. Ортиқча гап кўнгилга сиғмайди. Одил ака ҳам кўз ёшларини тиёлмади. Ҳовлидаги гуллар пайҳон қилинган, идиш-товоқлар синдирилган, гиламлар болталаб ташланган. Июн, авжи пишиқчилик бўлганлиги боис каллакесарлар ғарқ пишган гилосларнинг мевали шохларини арралаб, мевасини ўртага қўйиб еган, Қуръони Каримнинг варақларига қўлларини артган. Шу маҳал Худо раҳмат қилгур Пиримқул Қодиров:\n1997 йилнинг 14 апрелида Бишкекдаги Т.Сотилғанов номидаги театрда таниқли қозоқ шоири Мухтор Шохонов билан Чингиз Айтматов ҳамкорликда ёзган драманинг кўригига боришимизга тўғри келди. Одил ака билан Т.Қайипбергенов бир ҳафта аввал жўнаб кетишди. Асар премьерасига бир кун қолганда Ёқубжон Хўжамбердиев иккимиз етиб бордик. Устозлар Чингиз оғанинг дала ҳовлисида экан. Одил аканинг шашти пастроқ эди.\n1997 йилнинг охирларида ижодкор укаларим Набижон Боқий ва Ёқубжон Хўжамбердиевлар Чингиз оға билан М.Шохоновнинг қаламига мансуб “Чўққида қолган овчининг оҳу-зори” деб номланган кенг кўламли публицистик асарнинг таржимасини поёнига етказгач, “Шарқ” нашриёти мазкур китобга муҳаррирликни каминага топширди. Мухтор дўстимизнинг илтимосига биноан унга кирган шеърларни аслиятга чоғиштириб чиқишимга тўғри келди. Ушбу асар 1998 йилда нашр этилиб, тез орада тугаб кетди.\n← Аввалги Аввалги Ғози Раҳмон. Шукуҳли карвон (қисса)\nКейинги → Кейинги: Абдуқаюм Йўлдош. Қайдасан, мўъжиза… (ҳикоя)


Номаълум шахслар пластик карталар ҳақидаги маълумотларни йиғиш мақсадида Uzcard сайтининг клонини яратди – nuqtai nazar\nНомаълум шахслар пластик карталар ҳақидаги маълумотларни йиғиш мақсадида Uzcard сайтининг клонини яратди\n22.01.2019 Суриштиришлар1 451\nХабар қилинишича, номаълум шахслар томонидан uzcard.uz расмий сайтининг интерфейси нусхаланиб, «Uzcard» тўлов тизими номидан WEBSUM билан ҳамкорликда акция ташкил этилган. Рекламада тақдим этилган маълумотга кўра, ушбу тадбирда қатнашган иштирокчилар ўз карта рақамларини киритиб, пул миқдори ўтказиш эвазига ушбу юборилган маблағдан маълум миқдорда фоизларга эга бўлиши назарда тутилган.\n«Расмий равишда эълон қиламизки, ушбу акция «Uzcard» банклараро тўлов тизими томонидан ташкиллаштирилмаган. Ҳозирда компаниямиз томонидан ушбу қаллоблик ҳодисаси юзасидан тергов ишлари бошланган бўлиб, яқин кунларда унинг натижалари борасида Сизларни хабардор этамиз», дейилади хабарда.\n«Огоҳ бўлинг! Текширилмаган номаълум интернет воситаларга ўз маблағларингизни ишониб топширманг. Доменларнинг номланишига алоҳида эътиборингизни қаратинг! Бизнинг расмий доменимиз uzcard.uz. Жумладан, домен номида бирон бир ҳарфнинг ўзгартирилгани унинг ҳақиқий эмаслигидан далолат беради: uzcard.org, uzcard.com, uzcard.info», дейилади компания хабарида.


Психологиянинг бошқа соҳаларга таъсири ва уни ўрганишдаги камчиликлар – Газета.uz\nLotinchada 11 январ 2021, 15:18 Колумнистлар Жамият\nТиббий психолог, профессор Абдуллажон Бегматов мамлакатда психология соҳасига оид муаммолар ҳақида ўз фикрлари билан бўлишди.\nПсихология университетини очиш тўғрисидаги президент қарорининг лойиҳаси 3 январга қадар жамоатчилик муҳокамасида бўлди. Психологияга оид муаммоларни ҳал қилиш мамлакат тараққиёти учун нақадар муҳимлигини шундан ҳам билса бўладики, уларни ечиш нафақат таълим ривожига, балки иқтисодиётдан тортиб спортгача, тиббиётдан тортиб тадбиркорликкача бўлган соҳалар тараққиёти тезлашишига сезиларли таъсир ўтказади.\nСобиқ Иттифоқ мероси\nСобиқ иттифоқда ХХ асрнинг 60-йилларигача психология фанига етарлича аҳамият берилмас эди. Психология фанининг баъзи энг янги йўналишларига эса менсимай қаралар эди. Масалан, психология фанининг АҚШ в Европанинг ривожланган мамлакатларида ўтган асрнинг 30−40 йилларида шаклланиб тез ривожлана бошлаган соҳаси — «ижтимоий психология» йўналиши 60-йилларгача буржуа фани сифатида инкор этиб келинди. 60-йилларда чоп этилган «Большая советская энциклопедия»да бу фанга қуйидагича таъриф берилган эди: «буржуача сохта фан» (буржуазная лженаука).\nПсихология фанига бундай ёндашув кадрлар тайёрлашда ҳам ўз аксини топмай қолмади. 80-йилларнинг ўрталаригача Ўзбекистонда фақат Тошкент Давлат Университетида (ҳозирги Ўзбекистон Миллий Университети) психология йўналишига ҳар йили 25 нафар талаба қабул қилинар эди. Бундай ёндашув оқибатида 1990 йил бошларида собиқ иттифоқда ҳаммаси бўлиб олий маълумотли психологлар сони 5000 кишидан камроқни ташкил қилар эди. Қиёслаш учун: ўша йил бошларида олий маълумотли психологлар сони АҚШда 300 000дан ортиқроқни ташкил қилган эди. Ҳар минг кишига ҳисоблаганда АҚШда психологлар сони собиқ иттифоққа қараганда 60 баравар кўп бўлган.\nБундан 50 йил аввал америкаликларнинг кўпчилиги ўзларининг оилавий психологига эга бўлган. Бизнинг мамлакатимиздаги поликлиникаларнинг кўпчилигида ҳозирги кунда ҳам тиббий психолог мавжуд эмас.\nЎтган асрнинг 70-йилларидан бошлаб собиқ иттифоқда психологияга эътибор бироз кучайди. Лекин кўп вақт ютқизилган эди.\nМустақилликка эришилгандан кейин Ўзбекистонда психология фанига кўпроқ эътибор берила бошланди. Мамлакат олий ўқув юртларидаги психология факультети ва йўналишларига ҳар йили 800га яқин талаба қабул қилинмоқда. Бу собиқ иттифоқ даврига қараганда 30 баравардан ортиқроқни ташкил қилади. Лекин миқдорий жиҳатга етарли эътибор берилган бўлсада, таълим сифатига етарли эътибор берилмади.\nИттифоқ парчалангандан кейин Россия Федерацияси, Беларусь сингари мамлакатларда психология фанининг мундарижаси жиддий ўзгартирилди ва ривожланган мамлакатлар даражасига деярли етказилди. Ўзбекистонда психология факультетлари сони ва уларга қабул қилинаётган талабалар сони ортган бўлса ҳам, фан мундарижаси собиқ иттифоқ даражасида қолиб кетди.\nПсихология фанларининг ўрганилмаган муҳим йўналишлари\nПсихология фанлари мундарижасини белгилашда бизнингча, бир қатор камчиликларга йўл қўйилмоқда. Мамлакатимиз психология фанида инсон психикаси икки қатламдан, онг ва онгостидан иборат эканлиги ҳисобга олинмаяпти. Дунёда кўзга кўринган олимларнинг фикрига кўра, онг психиканинг 10 фоизини, онгости эса 90 фоизини ташкил қилади. Мамлакатимиздаги деярли барча психолог олимлар психиканинг 10 фоизини ташкил қиладиган онг бўйича диссертациялар ҳимоя қилганлар. Психология факультетларининг ўқув режаларига ҳам фақат онг билан боғлиқ мавзулар киритилган. Чунки собиқ иттифоқнинг психология факультетларида ҳам фақат онг билан боғлиқ мавзулар ўқитилар эди.\nМамлакатимизда йигирмадан ортиқ фан докторлари, юздан ортиқ фан номзодлари бўлишига қарамай фақат 1−2 диссертация онгости билан боғлиқ мавзуларда ҳимоя қилинган. Улар ҳам номзодлик диссертациялари. Онгости билан боғлиқ мавзулар нақадар муҳим эканига қарамай, улар деярли ишланмагани учун жуда кўп муаммолар вужудга келмоқда.\nПсихология фанларининг бир қатор муҳим йўналишларида жуда кам ишланган ёки умуман ишланмаган. Жумладан, мамлакатимизда тиббий психология бўйича илмий иш қилган мутахассислар бармоқ билан санарли. Тошкент тиббиёт академиясида мазкур йўналиш бўйича магистратура очилган. Лекин яқин вақтларгача тиббиёт муассасаларида тиббий психолог штати кўзда тутилмагани учун магистратурани тугатганлар қаерга ишга киришни билмай сарсон бўлишди.\nТиббиёт олийгоҳларининг ўқув режасига шахс психологияси, ёш даврлари психологияси, психодиагностика, психокоррекция деган врачлар учун зарур бўлган фанлар умуман киритилмаган. Умумий психологияни педагогика фани билан қўшиб ўқитиш учун фақат 56 соат вақт ажратилган. Бу эса умумий психология ўқиш олти йил давом мединститутларда 28 соат ўқитилишини англатади. Яъни ўқиш ҳар куни 6 соат давом этади, деб ҳисобласак, психологияга олти йил давомида 5 кун ажратилишини билдиради. Тўғри, ўқув режаларида тиббий психология ва психиатрия, сингари фанларни ўқитиш ҳам кўзда тутилган. Лекин бу фанлар меъёрий психикани эмас, психиканинг меъёрдан оғишларини ўқитишни кўзда тутади.\nТиббиёт институтларида инсондаги меъёрдан оғишларни ўргатадиган фанларни ўқитишдан аввал меъёрий ҳолатларни ўрганишга бағишланган фанлар чуқур ўқитилади. Масалан патологик анатомия фанидан аввал нормал анатомия, патологик физиология фанидан аввал нормал физиологияни ўқитиш сингари. Шуниси ҳам борки, меъёрдаги ҳолатлар ва меъёрдан оғишларни ўргатувчи фанларга ажратиладиган соатлар ҳажми деярли бир хил.\nРуҳиятни ўрганадиган фанлар масаласига келсак, 28 соат давомида инсон руҳиятидаги асосий ҳолат ва жараёнларни санаб ўтиш ва уларга қисқача таъриф бериб ўтиш мумкин холос. Меъёрий ҳолатни яхши билмаган талаба меъёрдан оғишни қанчалик чуқур англаши мумкин. Руҳиятдаги меъёрдан оғишни яхши ўрганиш учун аввало унинг меъёрий ҳолатини обдон ўрганиш зарур.\nРивожланган мамлакатларда, Россия Федерерацияси тиббий ОТМларида психологиянинг энг замонавий йўналишлари: психокардиология, психодерматология, психоиммунология, психоонкология, психоэндокринология сингари қатор фанлар ўқитилмоқда. Бу мамлакатларда кардиолог мутахассислигини эгаллаётган талаба психокардиологияни, эндокринология мутахассислигини эгаллаётган талаба психоэндокринологияни, бўлғуси онколог психоонкологияни эгаллаши шарт ҳисобланади.\nҚанчалик оғир бўлса ҳам эътироф этиш зарурки, бу фанлардан талабалар уёқда турсин, аксарият олимларимиз ҳам етарли билимга эга эмас. Буни қаердан биласиз, деган савол пайдо бўлиши мумкин. Мен мамлакатимизда кейинги икки йилда чоп этилган журналларни ўрганиб, тиббиётнинг санаб ўтилган янги йўналишлари бўйича биронта мақола ҳам топа олмадим. Бу ҳолат мазкур йўналишларнинг мамлакатимизда қандай аҳволда эканидан далолат беради. Тиббий психология ва унинг йўналишларини ишлаб чиқиш ва ҳаётга тадбиқ қилиш беморларнинг даволаниши ва жамият саломатлигини яхшилашда жуда муҳим рол ўйнаган бўлар эди.\nПсихология фанининг ўқитувчиларни тайёрлашдаги ўрни\nУниверситетларнинг ўқув режаларига ўқитувчилар учун зарур бўлган педагогик психология ва ёш даврлари психологияси, ижтимоий психология, психодиагностика, психокоррекция сингари фанлар киритилмаган. Айни пайтда психологиянинг ўқитувчилар учун мутлақо зарур бўлган бу соҳалари бўйича етарли билим олмаган битирувчиларнинг 90 фоиздан ортиқроғи мактабларга ўқитувчилик қилиш учун бормоқда.\nЎқитувчининг асосий вазифалари тушунтириш, уқтириш ва шу усуллар ёрдамида ўқувчиларга билим бериш ва тарбиялаш. Таълим жараёни қисман, тарбия жараёни эса, асосан, онгостига таъсир ўтказиш орқали амалга оширилади. Онгостига таъсир қилмай ҳам таълим ва тарбия тадбирларини ўтказиш мумкин. Лекин бунда тадбирларнинг самарадорлиги жуда паст бўлади.\nТарбия жараёнида уқтиришнинг муҳимлиги шундаки, ўқувчиларда унинг ёрдамида ижобий сифатларнинг зарурлигига ишонч ҳосил қилиш орқали бу сифатлар онгостига сингдирилади. Бунга фақат панд-насиҳат қилиш йўли билан эришиб бўлмайди.\nПсихологиянинг ижодкорликни ривожлантиришдаги ўрни\nҲозир таълим тизимимизда ўқувчилардаги ижодкорлик хусусиятини ривожлантиришга алоҳида талаблар қўйилмоқда. Мамлакатимизда ижод мактаблари, президент мактабларини ташкил этишдан кўзланаётган асосий мақсадлардан бири ҳам ижодкорликни ривожлантиришдир. Шу талаб ва мақсадга мос равишда психология ва педагогика фанларимизда ижодкорликни ривожлантириш услубияти, технологияларини ривожлантиришга алоҳида эътибор берилиши керак эди. Лекин ҳозирча психолог ва педагогларимизнинг фаолиятларида бу масалани тезроқ ва атрофлича тадқиқ этишга интилиш сезилмаяпти.\nИжодкорликни шакллантириш ва ривожлантириш бўйича жаҳон психология фанида мавжуд хулосаларга кўз югуртирсак, аввало, ижодкорлик яна ўша онгостида шаклланиши ва ривожланиши маълум бўлади. Ижод мактабларимизда ишлаётган ўқитувчи ва мураббийларда эса онгостининг тузилмаси ва хусусиятлари ҳақидаги билимларни шакллантириш ва ривожлантиришга эътибор берилмаяпти. Бизнинг фикримизча, бундай ҳолат бу вазифани бажара оладиган психологларнинг камлиги билан боғлиқ бўлса керак.\nИжодкорликнинг доимий йўлдоши бўлган бир ҳодиса бор. Бу илҳом деган ҳодисадир. Агар ўқувчиларда ижодкорликни шакллантириш жараёнида уларда илҳом уйғотиш муаммосини ҳал қила олсак, олдимизга қўйилган мақсаднинг ярмига етган бўлар эдик. Бу вазифани бажариш учун ҳам онгостига мурожаат қилишимиз ва у билан ишлашимиз керак бўлади.\nСпорт психологияси тўғрисида\nПсихологиянинг мамлакатимизда энг кам ривожланган, эндигина оёққа туриб келаётган соҳаларидан бири спорт психологияси ҳисобланади. Бу йўналиш бўйича Жисмоний тарбия ва спорт университетида мутахассислар тайёрланмоқда. Бу университетнинг мазкур йўналишини тамомлаган мутахассисларнинг назарий тайёрлигини билмадим-у, лекин мен билганларим амалий жиҳатдан ўз йўналиши бўйича ишлашга тўла тайёр эмас.\nИшонч билан бундай дейишимга сабаб шуки, 2018 йилда Республика спорт тиббиёти илмий-амалий марказида спорт психологияси бўлими очиладиган бўлди. Шу бўлимга мутахассисларни олиш учун махсус комиссия тузилди ва мендан шу бўлимга ишга кирмоқчи бўлган талабгорлар билан суҳбатлашиб улар орасидан бўлимда ишлашга ярайдиганларини танлашда ёрдам беришимни сўрашди. Мен йигирмадан ортиқ давогар билан суҳбатлашдим. Уларнинг ярмига яқини спорт психологияси йўналишини битирганлар эди. Суҳбатга келганларнинг деярли барчаси спорт мусобақалари ва машқлари давомида юз берадиган психологик ҳолат бўйича берилган энг оддий саволарга ҳам жавоб беролмай сукут сақлашди.\nСпортчи маҳорати ўзи танлаган спорт туридаги зарур кўникмаларни қанчалик пухта эгаллашига боғлиқ. Кўникмалар эса барча дарслик ва қўлланмаларда такрорланаётганидек, зарур амалларни кўп марта такрорлаш натижасида шаклланади. Спортчи зарур кўникмани шакллантириш учун уни юзлаб ва минглаб марта такрорлайди. Бу кўникмалар онгда эмас, онгостида шаклланади.\nШунинг учун мураббий ёки жамоа психологи онгостига таъсир ўтказиш усулларидан хабардор бўлса, зарур кўникмаларни шакллантириш жараёнини бир неча марта тезлаштириш мумкин.\nЮқорида санаб ўтилган камчиликларнинг мавжудлиги ва тез тугатилмаётгани сабабларидан бири, бизнингча, мамлакатимизда психология бўйича ягона илмий-методик марказнинг йўқлигида. Айтайлик, Россияда психология бўйича ўнлаб илмий-тадқиқот институтлари ва марказлари ишлаб турган пайтда, мамлакатимизда психология бўйича бирорта ҳам илмий-тадқиқот институти ёки шундай институтнинг ўрнини боса оладиган марказ йўқ. Ана шундай илмий-тадқиқот институти тузилса ва унда тегишли билим ва малакага эга бўлган олим ва мутахассислар жамланса, бу соҳадаги ишларимиз анча жонланган бўлар эди.\nНафақат спорт, балки, таълим-тарбия, тиббиёт ва ижтимоий ҳаётнинг бошқа соҳаларида ҳам психология фанида вужудга келаётган янгиликларни ўрганиш ва имкон борича амалиётга тадбиқ қилиш Янги Ўзбекистоннинг тезроқ шаклланиши ва ривожланишига хизмат қилади, деб ишонч билан айтиш мумкин.\nМуаллиф: Абдуллажон Бегматов — Тиббий психолог, президент ҳузуридаги Давлат бошқаруви академияси қошидаги Ёшлар муаммоларини ўрганиш ва истиқболли кадрлар тайёрлаш институти «Бошқарув психологияси» кафедраси профессори.


20 карра жаҳон чемпиони ва\n6 карра биатлон бўйича жаҳон кубоги соҳиби.\nИнстаФорекс қишки спорт турлари афсонаси - биатлон бўйича 8 карра олимпиада чемпиони, 19 карра жаҳон чемпиони ва 6 карра Жаҳон кубоги соҳиби - норвегиялик Уле-Эйнар Бьёрндален билан ҳамкорлик қилиш тўғрисида эълон қилади.\nҚишки спорт турлари бўйича энг машҳур спортчи билан ҳамкорлик 2015 йил қишда бошланди.\nЎз тажрибасига ва ўзинг биринчи олтин медалини Уле-Эйнар Бьёрндален 20 йил аввал олганига қарамай, 2014 йилда бу спортчи ўзининг Биатлон қироли деган тахаллусини тасдиқлади ва Сочидаги олимпиада ўйинларининг икки карра чемпиони бўлди.\nСамарали ва сифатли ишлаш кўникмаси, ғалабага интилиш, трейдерларни фодали сервислар ва хизматлар билан лол қолдириш ИнстаФорексга хосдир, Уле-Эйнар Бьёрндален билан ҳамкорлик эса компаниянинг энг юқори стандартларга мос келиша интилишини тасдиқлайди.\n"Ўз фаолиятим давомида мен биатлонда инновацияларни ҳаракатлантирувчи кучидан бири бўлдим, янги технологияларни мукаммалликкача етказишга тинмай ишлади, бу тайёргарлик услублари бўладими, милтиқнинг тузилиши бўладими ёки чанғи таёқчалари бўладими - деб ҳикоя қилади Бьёрндален. Мана шунинг учун ҳам молия соҳасида замонавий технологияларни таклиф қилувчи инновацион компания билан ҳамкорлик қилишдан жуда хурсандман. Мана шунинг учун ҳам ИнстаФорекснинг фалсафаси менга жуда ҳам тўғри келади деб ҳисоблайман".\nУле-Эйнар Бьёрндален биатлон бўйича олимпиада ўйинлари, жаҳон чемпионатлари ва жаҳон Кубоги тарихидаги номдор спортчи. Биатлончининг ҳисобида биатлон ва чанғи пойгалари бўйича жаҳон кубоги босқичларида 95 та шахсий ғалаба бор. Солт-Лейк-Ситида ўтказилган қишки олимпиада ўйинларида тўртта масаофада ғалаба қозониб, биатлон бўйича жаҳонда ягоно мутлақ олимпиада ғолиби бўлди.\nИнстаФорекс билан бирга ғолиб бўл!\nФотосессия бош ҳомий Норвегиянинг биатлончилар ассоциацияси (NSSF) DNBнинг қўллаб-қувватлаши билан ўтказилган эди.


Пандемия пайтида юз терисини қандай парвариш қилиш мумкин?\nКасалланганлар сони 65 503 605\nСоғайганлар сони 45 351 488\nВафот этганлар 1 510 867\nИнсон териси қўпол муомалага тоқат қилмайди. Тиббий бўлмаган ниқоблар юзнинг ҳимоя тўсиғини - билипидли мантияни, ҳимоя плёнкасини ювади, уларсиз қуруқлик, куйиш, пўстлаш ва патоген микробларнинг кириб келиш хавфи ортиши мумкин.\n🔹Ниқобларнинг ишқаланиши ва оддий тиббий қўлқоплардан фойдаланиш аллергик дерматит пайдо бўлишига, экзема, атопик дерматитнинг кучайишига, ёриқлар, намлик, юзга тошмаларга олиб келиши мумкин.\nБулардан ҳимояланиш учун бир неча усуллар мавжуд:\n😷Ниқобларни иложи борича тез-тез алмаштириш тавсия этилади. Ёки дока бандажини тикиб фойдаланиш ёки бир неча марта ювиб ишлатишингиз мумкин бўлган пахтали ниқоб вариантини танланг.\n🧼Оддий совун ёки душ гелларидан эмас, балки юқори нархга қарамай, кўпроқ вискоз, тежамкор ва хавфсиз бўлган фармацевтика маҳсулотларидан фойдаланинг. Бу келажакда зарарланган ва сувсизланган терини даволаш учун маблағларни сезиларли даражада тежайди.\n🧤Агар ниқоб туфайли тери муаммоларига дуч келган бўлсангиз, ниқоб ёки қўлқоп материалини, масалан, нитрил ёки винилдан тайёрланган аналогларга алмаштиринг.\nТошкент давлат стоматология институти юз-жағ жарроҳлиги кафедраси ўқитувчиси Шаҳноза Мухаммедова:\nМанба: “Соғлом ҳаёт”\nКиритилди: 09:10 22.11.2020. Ўқилди: 696 марта. Фикрлар сони: 0 та.


By Шайх Саидаҳмад Нуриддин on\t 06/13/2018 МАҚОЛАЛАР\nБу – биз ислом аҳлининг байрами. Аллоҳ барчамиздан қилган солиҳ амалларимизни қабул этсин!\nМаълумки, исломда иккита байрам бор. У ҳам бўлса рамазон ва қурбон ҳайитидир. Ундан ташқари ҳар ҳафта сўнгида келадиган байрам – жума куни ҳам бор. Мусулмонларда бундан бошқа байрамлар йўқ. Афсуски, ҳозирги замонда мусулмонлар нишонлаб келадиган кўплаб байрамлар ҳеч қандай шаръий асосга эга бўлмаган, ғайридинлардан кириб келган ботил ва бидъат байрамлардир. Мусулмон киши Раббисига қилган тоат-ибодати билан хурсанд бўлади, аслида чинакам байрам ҳам шу. Шунинг учун исломдаги бу икки байрамга назар солар эканмиз, улардан ҳар бирининг тоат-ибодат мавсумидан кейин нишонланишига гувоҳ бўламиз. Рамазон ҳайитида инсонлар ислом рукнларидан бири бўлмиш фарз рўзани адо этганлари, муборак рамазон ойида турли гуноҳ ва маъсиятлардан халос бўлганлари, гуноҳлари мағфират қилиниб, Аллоҳнинг ҳузуридаги даражалари ортганлиги билан қувонадилар. Қурбон ҳайити ҳам худди шундай, у тоат-ибодат мавсуми бўлмиш зулҳижжа ойининг биринчи ўн кунлигидан сўнг нишонланади.\nИсломда ҳайит байрами ҳижратнинг иккинчи йилида йўлга қўйилган. Абу Довуд Анас розияллоҳу анҳудан ривоят қилган ҳадисда шундай дейилади: “Расулуллоҳ соллаллоҳу алайҳи ва саллам Мадинага ҳижрат қилиб келдилар. Мадина аҳлининг ўйин-кулгу қиладиган икки байрами бор эди. Расулуллоҳ соллаллоҳу алайҳи ва саллам сўрадилар: “Бу икки кун қандай байрам?”. Мадина аҳли айтдилар: “Биз бу икки кунда жоҳилият даврида ўйин-кулгу қилар эдик”. Шунда Расулуллоҳ соллаллоҳу алайҳи ва саллам айтдилар: “Аллоҳ сизларга бу икки куннинг ўрнига улардан яхшироғи: қурбон ва рамазон ҳайитини берди”.\nБу икки байрамда ҳайит намози ўқиш таъкидланган суннатдир. Бу намозни Расулуллоҳ соллаллоҳу алайҳи ва саллам ва у зотдан кейинги халифалари ҳеч қолдирмай ўқиб келганлар. Имом Нававий айтади: “Салаф ва халафлардан иборат жумҳур уламолар фикрига кўра ҳайит намози ўқиш суннатдир”.\nҲайит намозининг вақти қуёш бир найза миқдори кўтарилгач (қуёш чиққанидан тақрибан 15 дақиқа ўтиб) бошланиб, пешин намози вақти киришидан бир оз олдин тугайди. Ибн Қудома роҳимаҳуллоҳ айтади: “Қурбон ҳайитида қурбонлик қилиш вақти бемалол бўлиши учун намозни эртароқ ўқиш, фитр ҳайитида эса намозни кечиктириш суннатдир”.\nАслида ҳайит намозини шаҳар ёки қишлоқдаги катта жамоатни ўзига сиғдирадиган бирон кенг жойда ўқиш суннатга мувофиқдир. Имом Бухорий Абу Саид Худрий розияллоҳу анҳудан ривоят қилган ҳадисда шундай дейилади: “Расулуллоҳ соллаллоҳу алайҳи ва саллам фитр ва қурбон ҳайитларида мусолла (шаҳардан ташқаридаги намозгоҳ)га чиқар эдилар”. Бироқ шундай бўлса-да қаттиқ совуқ, ёғингарчилик ва шу каби сабабларга кўра ҳайит намозини масжидда ўқиш ҳам жоиздир.\nҲайит кунига оид одоб ва аҳкомлар мавжуд бўлиб, мусулмон киши унга риоя қилиши лозим.\n(1) Такбир айтиш:\nҲайит куни такбир айтиш суннат. Аллоҳ таоло айтади: “Аллоҳ (рўзасини тутолмаган кунларингизнинг қазосини тутиш билан рўзанинг) саноғини тўлдиришингиз ва ҳидоят қилгани учун (такбир айтиб) Аллоҳни улуғлашингизни хоҳлайди. Шояд шукр қилсангиз” [Бақара: 185].\nТакбир айтиш вақти ҳайит куни кечаси кун ботиши билан бошланиб, то ҳайит намози бошлангунга қадар давом этади.\nТакбир айтиш кўриниши:\nИбн Абу Шайба саҳиҳ санад билан ривоят қилишича, Ибн Масъуд розияллоҳу анҳу ташриқ кунлари қуйидаги сўзлар билан такбир айтар эди:\n“Аллоҳу акбар, Аллоҳу акбар, Аллоҳу акбар, ла илаҳа иллаллоҳу валлоҳу акбар, Аллоҳу акбар ва лиллаҳил ҳамд”.\nШунингдек, Ибн Абу Шайба айнан юқоридаги санаднинг ўзи билан ривоят қилишича, Ибн Масъуд розияллоҳу анҳу юқоридагидек бошида икки марта эмас, балки уч бор “Аллоҳу акбар” дегани ҳам собитдир. Умуман олганда мазкур ва ундан бошқа такбир кўринишларидан бирини айтиш жоиз.\nУшбу такбирни масжид, уй, бозор ва кўча-куйларда айтиш мумкин. Эркаклар такбирни овоз чиқариб, аёллар эса овоз чиқармай айтадилар.\n(2) Ҳайит намози учун ғусл қилмоқ, энг яхши кийимларни киймоқ ва хушбўйликлардан ишлатмоқ. Ривоят қилинишича, “Абдуллоҳ ибн Умар розияллоҳу анҳумо ҳайит куни намозгоҳга чиқишдан олдин ғусл қилар эди”.\nНававий роҳимаҳуллоҳнинг айтишича, уламолар ҳайит куни ғусл қилиш мустаҳаб эканига иттифоқ қилишган.\nЖобир розияллоҳу анҳудан ривоят қилинади: “Расулуллоҳ соллаллоҳу алайҳи ва салламнинг икки ҳайит ва жума куни киядиган яктаклари бор эди”.\nБайҳақий саҳиҳ санад билан ривоят қилишича, “Ибн Умар розияллоҳу анҳумо ҳайит кунида энг чиройли кийимларини кияр эди”.\nБироқ аёллар ҳайит намозига зийнатли кийимларни кийиб чиқиш, атир-упа ишлатишдан йироқ бўлишлари лозим. Негаки, аёллар бегона эркакларга зийнатларини кўрсатиш, уларнинг олдида ясан-тусан қилишдан қайтарилганлар.\n(3) Рамазон ҳайити намозига чиқишдан олдин уйда бир-неча хурмо ёки бошқа бирон нарса тановул қилиш.\nАнас ибн Молик розияллоҳу анҳудан ривоят қилинади: “Расулуллоҳ соллаллоҳу алайҳи ва саллам то бир нечта хурмо емагунларича ҳайит намозига чиқмас…ва хурмоларни тоқ сонда ер эдилар”.\nҲайит куни рўза тутиш ман қилинганини таъкидлаш ҳамда рўза тутиш ниҳоясига етгани ва еб-ичиб байрам қилиш бошланганини билдириш мақсадида ҳайит намозига чиқишдан олдин бирон нарса тановул қилиш мустаҳаб қилинган бўлса ажаб эмас.\n(4) Ҳайит намозига кетаётиб баланд овозда такбир айтиш.\nДорақутний ва бошқалар ривоят қилишларича, “Ибн Умар розияллоҳу анҳумо рамазон ёки қурбон ҳайити куни тонгда уйидан чиқса, то намозгоҳга боргунга қадар берилиб такбир айтар, намозгоҳга келгач ҳам то имом намозни бошлагунга қадар такбир айтар эди”.\n(5) Намозга бир йўлдан бориб, уйга қайтганда бошқа йўлдан қайтиш.\nЖобир розияллоҳу анҳудан рвоят қилинади: “Расулуллоҳ соллаллоҳу алайҳи ва саллам ҳайит куни намозга бир йўлдан борсалар, бошқасидан қайтиб келар эдилар”.\nУламолар бу ишдан кўзланган ҳикмат хусусида қуйидаги фикрларни билдирганлар:\nҲар икки йўл мусулмон кишига қилган тоат-ибодати учун гувоҳлик бериши.\nҲар икки йўлда ислом шиорини ошкор қилиш.\nАллоҳнинг зикрини ёйиш.\nМунофиқ ва яҳудларни ғамга ботириш, уларга мусулмонларнинг кўплигини кўрсатиб қўйиш.\nОдамларнинг эҳтиёжларини қондириш, йўл-йўлакай фатво сўраганларга фатво бериш, одамларга дин таълимотларини ўргатиш, муҳтожларга садақа улашиш, бошқа йўлдаги қариндошларни зиёрат қилиш.\n(6) Ҳайит намозини мусолла – масжиддан бошқа кенг жойда ўқишга ҳаракат қилинг ва бошқаларни ҳам шунга даъват қилинг. Агар бирон сабаб бўлиб масжидда ўқишга тўғри келса зарари йўқ, бўлаверади.\n(7) Ҳайит намозига аёллар, ёш болалар, ҳаттоки ҳайз кўрган аёллар ва турмушга чиқмаган қизларни ҳам олиб чиқиш мустаҳабдир. Имом Муслим Умму Атийя розияллоҳу анҳодан ривоят қилади: “Расулуллоҳ соллаллоҳу алайҳи ва саллам бизларни икки ҳайит намозида эндигина балоғатга етган (одатда уйдан кўчага чиқмайдиган) қизларни ва ҳайз кўрган аёлларни ҳам чиқаришга буюрдилар. Фақат ҳайз кўрган аёлларни намоз ўқиладиган жойдан четроқда туришга буюрдилар”.\nАлбатта, ҳайит намозига чиққан аёллар шаръий либосда чиқишлари, эркаклар билан аралашмасликлари ва аёлларга хос исломий одобларга риоя қилишлари лозимдир.\n(8) Ҳайит намози жума намози каби икки ракаатдан иборат. Жума намозидан фарқи ҳайит намозида қўшимча такбирлар айтилади. Ушбу қўшимча такбирлар сони ва айтилиш ўрни хусусида уламолар ўртасида уч хил фикр бор.\nБиринчи фикрга кўра, биринчи ракаатда такбиратул эҳромдан кейин уч бор, иккинчи ракаатда эса қироатдан кейин, рукуъдан олдин уч бор такбир айтилади. Бу ҳанафий мазҳабининг фикри ҳамда Имом Аҳмаддан бир ривоятдир.\nИккинчи фикрга кўра, биринчи ракаатда такбиратул эҳром билан қўшиб етти бор, иккинчи ракаатда (қироатдан олдин) қиёмга туриш учун айтилган такбир билан қўшиб ҳисоблаганда олти бор такбир айтилади. Бу имом Молик ҳамда ҳанбалий мазҳабининг фикридир.\nУчинчи фикрга кўра, биринчи ракаатда такбиратул эҳромдан ташқари етти бор, иккинчи ракаатда эса (қироатдан олдин) қиёмга туриш учун айтилган такбирдан ташқари беш бор такбир айтилади. Бу шофеий мазҳабининг фикридир. Мазкур уч фикр далилларини солиштириб қаралганда бу борада саҳоба розияллоҳу анҳумларнинг ихтилоф қилганига гувоҳ бўламиз. Шунга кўра, мазкур уч хил кўринишнинг барчаси жоиздир. Инсон қайси ислом ўлкасида бўлмасин, бу борада ўша ўлкада ҳукмрон бўлган мазҳабга эргашиши жоиз, иншааллоҳ. Шунингдек, бу борада ҳайит намозини ўқиган имомга хилоф қилиш жоиз эмас.\n(9) Ҳайит намозидан кейинги хутбани тинглаш суннат. Бироқ намозни ўқиб бўлгач, хутбани тингламасдан уйга қайтиш ҳам жоиздир.\n(10) Ҳайит куни билан табриклаш саҳоба розияллоҳу анҳумлардан собит бўлган. Бироқ бу борада Расулуллоҳ соллаллоҳу алайҳи ва салламдан бирон саҳиҳ ҳадис келмаган. Жубайр ибн Нуфайр шундай дейди: “Расулуллоҳ соллаллоҳу алайҳи ва салламнинг асҳоблари ҳайит куни ўзаро учрашиб қолсалар бир-бирларига “Тақаббалаллоҳу минна ва минка” (Аллоҳ барчамиздан қабул қилсин), дер эдилар”. Ҳофиз Ибн Ҳажар роҳимаҳуллоҳнинг айтишича, мазкур асарнинг санади “ҳасан”дир.\nАлбатта ҳайит байрами билан ёки шунга ўхшаш хурсандчилик муносабати билан табриклаш жоиз. Одамлар бундай пайтларда бир-бирларини муборакбод этиши мусулмонлар ўртасидаги гўзал хулқ ва таҳсинга лойиқ ижтимоий одатлар қабилидандир.\nҲайит кунига хос айрим бидъатлар:\nКўпгина ислом ўлкаларида ҳайит куни қабристонларни зиёрат қилиш, қабрлар атрофини тозалаш, гулчамбарлар қўйиш ва қабристонда ўликлар ҳаққига фотиҳахонликлар уюштириш одат тусига кирган. Шунингдек, бу кунда азадор хонадонлар дастурхон очиб, фотиҳа учун келганларга таом тақдим қилиши, одамлар янги азадор хонадонларга кириб чиқиши ва бу хонадонлар хурсандчилик куни бўлмиш ҳайит кунини мана шундай ташвиш билан ўтказиши ҳануз юртимизда учраб турадиган ҳолатдир. Маълумки, бундай ишлар динимизда мавжуд бўлмаган бидъат ишлардир. Мусулмон киши албатта бу ишлардан йироқ бўлиши, аслида шод-хуррамлик билан ўтиши лозим бўлган кунни азага айлантирмаслиги ва азадор хонадонларга бориб уларни ҳам бу муборак кунда безовта қилмаслиги керак. Тўғри, қабрларни зиёрат қилиш шариатда тарғиб қилинган иш. Расулуллоҳ соллаллоҳу алайҳи ва саллам ҳадисларида “Қабрларни зиёрат қилингиз. Зеро, у сизларга охиратни эслатади”, деганлар. Бироқ айнан ҳайит куни қабрларни зиёрат қилиш ва буни одатий ҳолга айлантириш бидъатдир. Қолаверса, қабрларни зиёрат қилишдан мақсад ўлимни эслаш, ўтганларнинг ҳолидан ибрат олиш ва уларнинг ҳаққига Аллоҳдан раҳмат сўраб дуо қилиш бўлмоғи керак.\nҲайит куни йўл қўйиладиган баъзи камчиликлар:\n(1) Айрим одамлар ҳайит куни хурсандчилик тадбирлари, меҳмондорчилик билан овора бўлиб одатда риоя қилиб келган жамоат намозларига эътиборсиз бўлиб қоладилар. Ёки ўзлари намозларни жамоат билан ўқисалар-да фарзандлари, айниқса ўсмирлик ёшидаги фарзандларининг жамоат намозларига қатнашишига бепарво қарайдилар. Албатта бу катта камчилик. Мусулмон киши учун чинакам хурсандчилик тоат-ибодатдадир.\n(2) Айрим ота-оналар ҳайит кунида фарзандларига ҳаддан ошиқ саховат кўрсатиб, уларнинг қўлига кўп пулларни тутқазиб қўядилар. Ачинарли томони шундаки, улар фарзандларининг бу пулларни нималарга сарфлаётганини назорат қилмайдилар. Фарзандлар ҳайит кунида турли пиротехника воситаларини сотиб олиш учун кўп пулларини беҳуда совурадилар. Кўп ҳолатларда бу каби ўйинлар билан ўйнаш оқибатида турли кўнгилсиз ҳодисалар юз бериши ҳеч кимга сир эмас.\nАллоҳ таоло барча мусулмонларга рамазон ҳайитини муборак қилсин. Бу муборак ойда тутган рўзаларимиз ва ўқиган намозларимиз ва бошқа солиҳ амалларимизни даргоҳида қабул этсин. Муборак ҳайит байрамини Раббимизни рози қиладиган даражада хайрли ва сермазмун, шод-хуррамлик ила ўтказишни жумла мусулмонларга насиб этсин. Амийн!\n “Муваттои Молик” (428).\n “Саҳиҳи Ибн Хузайма” (1765).\n “Фатҳул Борий” (2/446).\nAvvalgi maqolaМасалани ҳал қилишда шаръий йўлга рози бўлмайдиганлар ҳақида\nKeyingi maqola Аллоҳни таниш || #11 || Малик 3 || Шайх Содиқ Самарқандий


Соврин жамғармаси 75 минг АҚШ долларини ташкил этган мазкур мусобақада бош соврин учун жаҳоннинг 15 дан ортиқ давлатидан келган 60 нафарга яқин тажрибали теннисчи кураш олиб борди. Баҳслар ҳам яккалик, ҳам жуфтлик асосида ташкил этилгани турнирнинг янада қизиқарли ўтишини таъминлади.\nМусобақа низомига кўра, даставвал асосий баҳслар учун саралаш ўйинлари ўтказилди. Унда 32 нафар теннисчидан фақатгина энг кучли тўрт нафари сараланди. Афсуски, бу баҳсларда иштирок этган 11 нафар вакилларимиздан ҳеч бири саралаш босқичидан ўтолмади. Турнирнинг асосий баҳсларида эса мамлакатимизнинг энг кучли 4 нафар теннисчиси тўғридан-тўғри қатнашган бўлса, улар ҳам финалгача етиб бора олишмади.\nМусобақанинг финал баҳси ҳамюртларимиз иштирокисиз ўтди. Унда беларуслик Егор Герасимов ва туркиялик теннисчи Кем Илкел ўзаро баҳс олиб борди. Қизғин ва кескин курашларга бой ўйинда Герасимов рақибини 6/3, 7/6 (4) ҳисобида мағлуб этди ва мусобақа ғолибига айланди.\nМусобақанинг жуфтлик ўйинлари ҳам анча қизиқарли тарзда кечди. Финалда Денис Молчанов/Сергий Стаховский (иккаласи ҳам Украинадан) жуфтлиги Кевин Кравиц (Германия)/Адриан Менендез-Масейрас (Испания) жуфтлигини 6/4, 7/6 (7) ҳисобида мағлуб этди.


Навоий вилояти – юртимиз жавоҳири, саноат драйвери бўлиб қолаверади | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nНавоий вилояти – юртимиз жавоҳири, саноат драйвери бўлиб қолаверади\nНавоий вилояти – юртимиз жавоҳири, саноа...\n22:09 / 13 Oct\nПрезидент Шавкат Мирзиёев жойлардаги бунёдкорлик ишлари, йирик лойиҳалар билан танишиш, халқ билан мулоқот қилиш мақсадида 13 октябрь куни Навоий вилоятида бўлди.\nШавкат Мирзиёев дастлаб навоийлик сайловчилар билан учрашди.\nШундан сўнг давлатимиз раҳбари Навоий шаҳридаги “Ишга марҳамат” мономарказини бориб кўрди.\nМарказ Президентимизнинг 2020 йил 11 августдаги “Камбағал ва ишсиз фуқароларни тадбиркорликка жалб қилиш, уларнинг меҳнат фаоллигини ошириш ва касб-ҳунарга ўқитишга қаратилган ҳамда аҳоли бандлигини таъминлашга оид қўшимча чора-тадбирлар тўғрисида”ги қарорига мувофиқ ташкил этилган. Бу ерда меҳнат бозори талаблари асосида хизмат кўрсатиш, қурилиш, қишлоқ хўжалиги ва техника соҳаларидаги ўттизга яқин касбга тайёрлаш йўлга қўйилган.\nМономарказда кутубхона, мажлислар зали, 30 та ўқув, компьютер ва амалиёт хонаси, 200 ўринли ётоқхона, автотураргоҳ мавжуд. Ўқув ва машғулот хоналари тегишли ускуна, компьютер, муляж ва бошқа жиҳозлар билан таъминланган.\nЙиллик ўқитиш қуввати 3 минг 400 нафарни ташкил этадиган ушбу марказда 97 иш ўрни яратилган.\nДавлатимиз раҳбари марказдаги машғулотларни кўздан кечирди, ёшлар билан суҳбатлашди.\n– Ишсиз фуқароларимизни касб-ҳунарли қилиб, ҳаётга йўлланма бериш учун мана шундай шароитларни ташкил қилаяпмиз, – деди Шавкат Мирзиёев. – Бундан унумли фойдаланиб, касбни яхши ўргансангиз, сизлар иш эмас, иш сизларни излайди, даромадингиз юқори бўлади. Нечa ёшга киришидан қатъи назар, ўқиган, изланган, касб эгаллаган одам қадрли бўлади. Мен сизларнинг шундай қадрли бўлишингизни истайман.\nИқтисодиёт тармоқларида малакали мутахассисларга талаб ошиб бораётгани, бу ерда ўқиган ёшлар келгусида ишга олиниши қайд этилди.\n– Катта-катта корхоналар қуряпмиз, кўпида чет элдан келган мутахассислар ишлаяпти. Бизнинг мақсадимиз – ўзимизнинг ёшларни ишлатиш, халқимизга ойлик бериш. Бунинг учун вақтни бекор ўтказмай, ўзларингни ҳам, устозларингни ҳам қийнаб, касбни мукаммал эгаллашингиз керак, – деди Президент.\nМуассаса давлат-хусусий шериклик тизимида ишлайди. Давлат шароит яратиб, илмий ва моддий жиҳатдан таъминлайди. Машғулотларни амалиётчилар, тадбиркорлар, заводлар вакиллари олиб боради ва кейинчалик битирувчиларни ишга олади. Мономарказ дипломи касб-ҳунар мактаблари дипломи билан бир хил даражага эга.\nШунингдек, марказда инглиз, рус, япон, корейс тилларини ўқитиш курслари ҳам очилган.\nБугунги кунда 300 нафар тингловчи 26 касб-ҳунарга ўқитилмоқда. Уларнинг 62 нафари “Аёллар дафтари”, 71 нафари “Ёшлар дафтари”га киритилган ишсиз ва иш қидираётган фуқаролар ҳисобланади.\n– Сизларга маълумки, юртимиздаги аҳиллик, тотувликни мустаҳкамлашга алоҳида эътибор бераяпмиз. Бунинг натижасида ҳаётингизда нималар ўзгарди? Нима муаммолар, қандай таклифлар бор? Шулар ҳақда сизлар билан юракдан гаплашгани келдим, – деди Президент.\nКўп миллатли Навоий вилояти – халқлар дўстлиги ва ўзаро англашувининг ёрқин ифодаси. Ўзбек, қозоқ, қорақалпоқ, тожик, рус, корейс ва кўплаб бошқа миллат вакиллари бир оила аъзоларидек яшаб, юртимиз ривожига муносиб ҳисса қўшиб келмоқда. Вилоятда 8 та миллий маданий марказ фаолият юритмоқда. Мактабларда ўқитиш 7 тилда йўлга қўйилган.\n– Бугун сайловчилар билан учрашувда бу қутлуғ байрамни келгуси йили Навоий вилоятида катта тантана билан нишонлаш таклифини билдирдим, – деди Шавкат Мирзиёев. – Шунингдек, 2022 йилда Навоийда кўп миллатли халқимиз бирлигининг рамзи сифатида Дўстлик боғини барпо этишни режалаштирганмиз.\nСанкт-Петербургда 15 ёшли ўсмирни урган ўзбекистонлик йигит қўлга олинди\n08:59 | 27 Oct\nИлон Маск кутилмаганда янада бойиб кетди\n08:55 | 27 Oct\nЖиззахда ЙТҲ оқибатида велосипед ҳайдовчиси ҳалок бўлди\n08:53 | 27 Oct\n“Ўзбекистоннинг қишлоқ ҳудудларида давлат хизматларини тақдим этишни такомиллаштириш ва маҳаллий бошқарув даражасини ошириш”


(O´zbek) Тўқимачилик саноатидаги ислоҳотлар самараси | Журнал "Экономический Вестник Узбекистана"\nГлавная | Архив статей | (O´zbek) Тўқимачилик саноатидаги ислоҳотлар самараси\n(O´zbek) Тўқимачилик саноатидаги ислоҳотлар самараси\nДунёда асрлар оша ўз салоҳияти ва ижтимоий аҳамиятини йўқотмай барқарор сақлаб келаётган соҳалар кўп. Масалан, бой тарихга эга республикамизнинг етакчи саноат турларидан бири ҳисобланмиш тўқимачиликни олайлик. У замонлар гирдобида кўп ва хўб эврилди, турли шаклларда сайқалланиб, ўзгаришлар сари юз тутди, кези келганда сиёсий қурол сифатида ҳам қўлланилди, ижтимоий масалаларни ҳал этишда дастак вазифасини ўтади, деҳқон ва баззоз (матофуруш)лар тирикчилигининг асосий манбаи бўлиб хизмат қилди.\nАждодлардан авлодларга мерос бўлиб келаётган бу тармоқ бизнинг давримизда энг инновацион саноат мақомига эга бўлди. Узоқ йиллар турли минтақаларга пахта хомашёси етказиб берувчи мамлакатимиз жаҳоннинг етакчи тўқимачилик маркази сифатида эътироф этила бошланди. Пахтамиз ва тўқимачилик маҳсулотларимиз бир вақтлар турли сиёсий ўйинлар қурбонига айланганига, ҳар хил тўсиқ ва чекловларга дуч келганига қарамай Ўзбекистон уларни 60 га яқин мамлакатга экспорт қилишнинг уддасидан чиқа олди. Жаҳон тўқимачилик бозорида ўз ўрнини топиб олгач, маҳсулот экспорти ҳажмини 7 млрд. долларга оширишга аҳд қилди.\nАлбатта, қувончли натижаларга эришиш осон кечмади. Бунинг учун ҳар томонлама пухта ҳозирлик, чуқур ўйлаб тузилган режалар ва уларнинг бажарилишини таъминлайдиган қатъий чора-тадбирлар кўрилди. Масалан, охирги пайтларда Президентимиз ҳамда ҳукуматимиз томонидан тўқимачилик ва тикув-трикотаж саноатини жадал ривожлантиришга бағишланган бир қатор қарорлар қабул қилинган. Уларнинг ижроси самараси ўлароқ, сўнгги уч йил ичида тўқимачиликда ишлаб чиқариш деярли икки баробар кўпайди ва пахта толасини қайта ишлаш ҳажми 2016 йилдаги 410 минг тоннадан 2019 йилда 760 минг тоннагача, маҳсулот экспорти 2 миллиард долларгача ошди. Тўқимачилик ва тикув-трикотаж саноати корхоналарида ишловчилар сони 160 мингдан 250 минг кишига етди. Ҳар йили мавжуд корхоналарни кенгайтириш ва янги қувватларни ишга тушириш ҳисобига қўшимча иш ўринлари яратилмоқда, жумладан, кўп ҳудудларда йилига 15 мингдан ортиқ кишининг бандлиги таъминланмоқда.\nДавлатимиз раҳбарининг тегишли топшириқлари ва кўрсатмалари асосида саноатнинг турли жабҳаларида улкан ислоҳотлар амалга оширилмоқда. Чунончи, тўқимачилик саноатида пахта-тўқимачилик кластерларини ташкил этиш ва пахта толасини чуқур қайта ишлаш эвазига юқори қийматли маҳсулотлар ҳажмини ошириш устувор вазифалардан бири қилиб белгиланди. Бу ташаббусга тўқимачилик саноати биринчилар қатори жавоб берди ва 2017 йили Навоий вилоятининг Қизилтепа туманида дастлабки пахта-тўқимачилик кластери пайдо бўлди.\nВазирлар Маҳкамасининг 2018 йил 25 январдаги «Пахта-тўқимачилик ишлаб чиқаришини ташкил этишнинг замонавий шаклларини жорий этиш чора-тадбирлари тўғрисида»ги ва ўша йил 31 мартдаги «Пахта-тўқимачилик ишлаб чиқаришлари ва кластерлари фаолиятини ташкил этиш бўйича қўшимча чора-тадбирлар тўғрисида»ги қарорларига биноан уларнинг ҳуқуқий базаси шакллантирилди. Бу ҳужжатларда пахта-тўқимачилик ишлаб чиқариши ташкилотчилари ер, сув ва бошқа ресурслардан самарали ҳамда оқилона фойдаланиши, ҳосилдорликни ошириши ва етиштириладиган пахта хомашёсини ўз вақтида йиғиб-териб олиши, унинг чуқур қайта ишланишини ва юқори қўшилган қийматга эга маҳсулотлар ишлаб чиқаришни кўпайтириши зарурлиги, энг асосийси, республикада пахта терими мавсумида мажбурий меҳнатнинг ҳар қандай турига барҳам бериш асосий мақсад эканлиги қайд этилганди. Интилишлар ва натижалар ҳам шунга яраша бўлди. 2018 йилда мамлакат пахта майдонларининг 156 минг гектарида 15 та, 2019 йилда 701 минг гектарида 75 та пахта-тўқимачилик кластери лойиҳалари амалга оширилди. Улар 2 млн. тонна пахта йиғиштириб олиб, ўз олдиларига қўйилган режани тўлиқ бажардилар.\nШуни алоҳида таъкидлаш керакки, республикамизнинг 40 та туманида пахта-тўқимачилик кластерлари иши янги технологиялар негизида ташкил қилингани боис сўнгги 10 йил ичида биринчи марта пахтадан юқори ҳосил кўтарилди. Тошкент трактор заводи ҳамда АҚШнинг John Deere, CNH каби компанияларида ишлаб чиқарилган 160 тадан ортиқ янги пахта териш машиналари сотиб олинди. Бу янгиланиш, хоҳ ишонинг-хоҳ ишонманг, 40 йил давомида биринчи марта рўй берди.\nҲозир бутун дунё миқёсидаги глобал муаммолардан бири сув танқислигидир. Пахта-тўқимачилик ишлаб чиқариш кластерлари ғўза парвариши жараёнида бу масалага масъулият билан ёндашдилар. Пировардида бу йил 4 минг 600 гектар пахта майдонларида томчилатиб суғориш технологияси жорий қилинди. Исроилнинг «Netafin», Хитойнинг «Qingdao Flourish Textile Machinery CO LTD» ва кўплаб маҳаллий ташкилотлар томонидан томчилатиб суғориш технологияси қуриб битказилиб, пахтазорлар улар ёрдамида суғорилди. 2020 йил якунига қадар эса 117 та туманда 91 та пахта-тўқимачилик кластер лойиҳасини рўёбга чиқариш режалаштирилди. Шу зайл республикамиздаги жами пахта майдонларининг 87 фоизи қамраб олинади.